qundao/data-zh-poetry huggingface dataset:
蛮洞竹枝词·其三十五
作者：余上泗
朝代：清
体裁：词

短短衣裳过膝难，各牵斗牯出牛栏。田中博得今朝胜，百十成群拍手看。
蛮洞竹枝词·其三十八
作者：余上泗
朝代：清
体裁：词

短裙穿袖体难周，三五成群野饭牛。忽听山湾铜鼓响，一齐叉手上岩头。
蛮洞竹枝词·其三十六
作者：余上泗
朝代：清
体裁：词

无袖花衣两幅装，短裙细摺手巾长。春来猎得山禽鸟，不祭先人不敢尝。
蛮洞竹枝词·其三十四
作者：余上泗
朝代：清
体裁：词

浑身一色霭青苍，额上亭亭角正方。未向麻姑称弟子，九华巾是道家装。
蛮洞竹枝词·其九
作者：余上泗
朝代：清
体裁：词

百折长裙拂地拖，穿丝挑锦似云罗。细抽禾秆编花履，逞得风流异样多。
蛮洞竹枝词·其九十
作者：余上泗
朝代：清
体裁：词

三数人撑一弩开，筒中竹箭久安排。下山浑似猿猱疾，才向前村射虎来。
蛮洞竹枝词·其九十一
作者：余上泗
朝代：清
体裁：词

腰围铁片口衔刀，木杆长牌左右操。阵上不须同辈出，只身敢与老黄鏖。
蛮洞竹枝词·其九十七
作者：余上泗
朝代：清
体裁：词

饭后牛羊散满山，日光斜照翠微间。儿童团绕吹烟火，一曲蛮歌起白鹇。
蛮洞竹枝词·其九十三
作者：余上泗
朝代：清
体裁：词

依岩架屋自为尊，密箐崇林种子孙。听说夜来多虎啸，夕阳才灭正关门。
蛮洞竹枝词·其九十九
作者：余上泗
朝代：清
体裁：词

就地燔柴便作炉，客来围绕架枯株。唤将牛角频酾酒，解向尊前唱鹧鸪。
蛮洞竹枝词·其九十二
作者：余上泗
朝代：清
体裁：词

刀剑蛮平到处收，高城远筑受降楼。烽烟五十年来靖，不敢生心瞰古州。
蛮洞竹枝词·其九十五
作者：余上泗
朝代：清
体裁：词

蒙髻鬅松背小儿，叉囊交口任提携。救军粮出无人市，绕向长街卖刺梨。
蛮洞竹枝词·其九十八
作者：余上泗
朝代：清
体裁：词

隔篱呼伴出荒庐，暖日烘门笑语徐。一样撩裙拖细网，田间争漉棒头鱼。
蛮洞竹枝词·其九十六
作者：余上泗
朝代：清
体裁：词

几重岭树夹蛮庄，妇女逢春不肯藏。闻道前村花鼓闹，背儿看赛竹三郎。
蛮洞竹枝词·其九十四
作者：余上泗
朝代：清
体裁：词

冠履何曾与世多，三间茅屋罩藤萝。客来一片声音乱，幼女开笼放白鹅。
蛮洞竹枝词·其二
作者：余上泗
朝代：清
体裁：词

婢子分行捉绣袍，厅前移步晓云高。女官旧向图中见，指顾江山亦自豪。
蛮洞竹枝词·其二十
作者：余上泗
朝代：清
体裁：词

魍魉应从此辈欺，时看鸡骨代灵龟。病来不假神龙药，只拟邻村召鬼师。
蛮洞竹枝词·其二十一
作者：余上泗
朝代：清
体裁：词

日日撩裙浸水田，横担榼篓插秧还。细淘乌米包如枕，收拾犁鞭过小年。
蛮洞竹枝词·其二十七
作者：余上泗
朝代：清
体裁：词

岩间背水趁腰支，落叶山风面面吹。石路参差行步缓，衔梳鬃髻半边垂。
蛮洞竹枝词·其二十三
作者：余上泗
朝代：清
体裁：词

叩户人来唤老鸦，蓬头伸颈应声差。问他老豹无言语，斜指楼东第五家。
蛮洞竹枝词·其二十九
作者：余上泗
朝代：清
体裁：词

围竿锦袖各成行，竿头蟾光照影长。郎抱芦笙休得意，响铃声与斗低昂。
蛮洞竹枝词·其二十二
作者：余上泗
朝代：清
体裁：词

婚葬依然有旧规，山中礼乐亦何亏？只疑陋俗无丝竹，忽向蛮村听鼓吹。
蛮洞竹枝词·其二十五
作者：余上泗
朝代：清
体裁：词

刺绣工夫迥绝俦，娇娆不作汉家羞。闲张棋局邀邻女，又向篱边赛掷毬。
蛮洞竹枝词·其二十八
作者：余上泗
朝代：清
体裁：词

选得宽场竖一竿，乘他明月夜团团。今宵几对联夫妇，信是吹笙引凤鸾。
蛮洞竹枝词·其二十六
作者：余上泗
朝代：清
体裁：词

白面纤腰窈窕娘，杷槽打乐任相将。所私嫁后往来绝，疋布从今遗外郎。
蛮洞竹枝词·其二十四
作者：余上泗
朝代：清
体裁：词

掘地偶逢先代物，须知此事已朦胧。直传诸葛行营在，铜鼓千年出土中。
蛮洞竹枝词·其五
作者：余上泗
朝代：清
体裁：词

斗大缠头黑面肥，提枪上马疾如飞。日斜饮罢不归去，再向山间杀一围。
蛮洞竹枝词·其五十
作者：余上泗
朝代：清
体裁：词

螺髻轩轩狗耳殊，斓斑衣彩自为都。满头薏苡如编贝，更羡邻家五色珠。
蛮洞竹枝词·其五十一
作者：余上泗
朝代：清
体裁：词

榛莽频穿仗力饶，科头束发出山椒。有时渊底探鱼窟，任教人呼水獭猫。
蛮洞竹枝词·其五十七
作者：余上泗
朝代：清
体裁：词

伐鼓鸣钲集市人，将军脸子跳新春。凭谁认得杨家将，看到三郎舌浪伸。
蛮洞竹枝词·其五十三
作者：余上泗
朝代：清
体裁：词

鬼竿择配多相似，缁布冠巾迥不侔。马镫由来承足底，如何笼上妇人头？
蛮洞竹枝词·其五十九
作者：余上泗
朝代：清
体裁：词

悬罄空空一室孤，衣冠不与汉家殊。丸泥亦可封门户，杜若溪头下网罟。
蛮洞竹枝词·其五十二
作者：余上泗
朝代：清
体裁：词

峰头斸药倚长镵，编竹苫茅总大凡。平素不嫌衣尽白，居丧反见著青衫。
蛮洞竹枝词·其五十五
作者：余上泗
朝代：清
体裁：词

丁香耳坠作连环，布额条条鬓发悬。腹背两边皆刺绣，胸前一幅挂银钱。
蛮洞竹枝词·其五十八
作者：余上泗
朝代：清
体裁：词

草履轻盈细耳工，担头肩粪趁东风。妇人勤苦男儿乐，叶子纷纷赌赛同。
蛮洞竹枝词·其五十六
作者：余上泗
朝代：清
体裁：词

嫁女端然择外家，无人方吃异亲茶。头边沃水才三日，又要煎汤濯鬓鸦。
蛮洞竹枝词·其五十四
作者：余上泗
朝代：清
体裁：词

日黑灯青祭鬼时，楮钱焚处野云迷。周遭布地鸡豚酒，绕插随方五色旗。
蛮洞竹枝词·其八
作者：余上泗
朝代：清
体裁：词

岩间自古好楼居，屋角开门苇户疏。妇女惯操机杼事，云山四壁挂犁锄。
蛮洞竹枝词·其八十
作者：余上泗
朝代：清
体裁：词

房中才听泣呱呱，便教床头卧丈夫。饮馔反劳妻子供，不知乳哺待君无？
蛮洞竹枝词·其八十一
作者：余上泗
朝代：清
体裁：词

永是深山陋质流，腰支难问绮罗谋。机中却有攒花锦，南北官人到处求。
蛮洞竹枝词·其八十七
作者：余上泗
朝代：清
体裁：词

额边高插白翎儿，出入那曾问险巇。有事吉凶何处卜，还来盆内斗螺丝。
蛮洞竹枝词·其八十三
作者：余上泗
朝代：清
体裁：词

赎金操胜好居奇，日向途间掠小儿。不及女红勤织纴，灯前夜夜作班丝。
蛮洞竹枝词·其八十九
作者：余上泗
朝代：清
体裁：词

月场弦管闹纷纷，摇曳歌声响遏云。何事偏遗六百户，至今犹道马将军。
蛮洞竹枝词·其八十二
作者：余上泗
朝代：清
体裁：词

鼠牙雀角偶成嫌，持杖操戈斗正酣。不是女郎亲出劝，谁能谈笑解凶炎？
蛮洞竹枝词·其八十五
作者：余上泗
朝代：清
体裁：词

深岩巨壑久相延，礼义乖违陋俗然。姑女定为舅家妇，无儿还索外甥钱。
蛮洞竹枝词·其八十八
作者：余上泗
朝代：清
体裁：词

不平鸣处事难休，牛酒携来怨欲酬。冈上数声长鼓过，一时围绕聚堂楼。
蛮洞竹枝词·其八十六
作者：余上泗
朝代：清
体裁：词

瓮中䤃菜自为良，酸臭蒸腾未可当。尽道仙厨无此味，官家何事不堪尝？
蛮洞竹枝词·其八十四
作者：余上泗
朝代：清
体裁：词

银圈压项耳垂珰，饭里团团糯稻香。盘有山蔬频苦淡，蕨根渍水代盐尝。
蛮洞竹枝词·其六
作者：余上泗
朝代：清
体裁：词

甲胄奔腾映日新，绕山行处更扬尘。焚骸未识藏何所，击鼓招魂葬主人。
蛮洞竹枝词·其六十
作者：余上泗
朝代：清
体裁：词

椎髻浑如螃蟹壳，两簪横绾压乌云。涤场既了无他事，日捡枯枝供夜焚。
蛮洞竹枝词·其六十一
作者：余上泗
朝代：清
体裁：词

任藉悬岩凿户栖，攀萝上下依云梯。如何亲殁还歌舞，只怕年来杜鹃啼。
蛮洞竹枝词·其六十七
作者：余上泗
朝代：清
体裁：词

点缀花裙绘出妍，男儿输与妇人贤。懒于耕稼勤于猎，但著蓑衣过岁年。
蛮洞竹枝词·其六十三
作者：余上泗
朝代：清
体裁：词

短短衣裙纺织精，房中机杼细经营。由来此布称难得，到处争传谷蔺名。
蛮洞竹枝词·其六十九
作者：余上泗
朝代：清
体裁：词

白头巾破白衣颓，扶岸攀萝过水隈。草屋山腰童下指，呼爷牵犬背茶回。
蛮洞竹枝词·其六十二
作者：余上泗
朝代：清
体裁：词

姬后由来赋性柔，染工更见出夷俦。独怜女子年方少，便向山间卧竹楼。
蛮洞竹枝词·其六十五
作者：余上泗
朝代：清
体裁：词

好斗轻生意未忘，书声往往出幽篁。若教离却山岩里，谁向衣冠认紫姜？
蛮洞竹枝词·其六十八
作者：余上泗
朝代：清
体裁：词

丁冬细响鼓腰长，燕会偏饶野菜香。屋角朝阳初射入，家家始听捣捶塘。
蛮洞竹枝词·其六十六
作者：余上泗
朝代：清
体裁：词

一任云霞绕四周，篱垣不具处山头。高坡漫道谋生拙，逐鹿还须让犵兜。
蛮洞竹枝词·其六十四
作者：余上泗
朝代：清
体裁：词

不是燕山屠狗人，篱间操刃喜留宾。草衣木食还先古，醉后纵横卧月明。
蛮洞竹枝词·其十
作者：余上泗
朝代：清
体裁：词

长髻轩然一尺高，耳环如钏更轻佻。马郎何处山歌起，稗草迷茫不耐薅。
蛮洞竹枝词·其十一
作者：余上泗
朝代：清
体裁：词

彩帕腰缠各艳装，山头共觅选婚场。月明跳舞丛人里，抛掷花球打爱郎。
蛮洞竹枝词·其十七
作者：余上泗
朝代：清
体裁：词

摺叠花巾作盖头，逢春绕谷任携俦。山中野菜名罗鬼，采得盈筐当晚馐。
蛮洞竹枝词·其十三
作者：余上泗
朝代：清
体裁：词

冲炎锄土最高峰，雨汗如珠色倍浓。伞盖布施频晒日，何曾轻改玉芙蓉。
蛮洞竹枝词·其十九
作者：余上泗
朝代：清
体裁：词

邻居三五共盘桓，柳重烟浓晓色寒。自向深山为节气，满天风雨共油团。
蛮洞竹枝词·其十二
作者：余上泗
朝代：清
体裁：词

婚姻仍复倩媒求，不管花巾月下酬。颜色自夸阿妹好，聘牛多索两三头。
蛮洞竹枝词·其十五
作者：余上泗
朝代：清
体裁：词

征商远出播东南，一片崇山入瘴岚。听说夷风今渐转，筒中少有蓄金蚕。
蛮洞竹枝词·其十八
作者：余上泗
朝代：清
体裁：词

侏俪对客语如憨，壁后烹鸡唤小男。看待官人惟咂酒，持竿开取两三坛。
蛮洞竹枝词·其十六
作者：余上泗
朝代：清
体裁：词

日烈风狂暑气催，陇头撑伞罩婴孩。汗珠湿尽前坡土，才放歌声对月回。
蛮洞竹枝词·其十四
作者：余上泗
朝代：清
体裁：词

瘴雨云天暑不消，年年霜雪未曾飘。冬来采得春花戴，漫踏高枝摘海椒。
蛮洞竹枝词·其四
作者：余上泗
朝代：清
体裁：词

青岩石壁路横斜，峒里雕题古未差。似解寿阳妆制好，额间长晕墨梅花。
蛮洞竹枝词·其四十
作者：余上泗
朝代：清
体裁：词

男子长襟女短襟，语言多似汉家音。行人笑指楸梧里，马鬣封高学士林。
蛮洞竹枝词·其四十一
作者：余上泗
朝代：清
体裁：词

妇女翘然戴角冠，笑他道士礼金坛。苎麻织就亲裁剪，一口钟裙胜绮纨。
蛮洞竹枝词·其四十七
作者：余上泗
朝代：清
体裁：词

结屋依岩号土民，谋生常是水中身。解衣不怕三冬冷，入得深潭捉巨鳞。
蛮洞竹枝词·其四十三
作者：余上泗
朝代：清
体裁：词

日斸山园种白麻，嫁衣制出野人家。六亲听说归期近，齐到门前看打牙。
蛮洞竹枝词·其四十九
作者：余上泗
朝代：清
体裁：词

糍糕摺叠号毡衫，岁首相遗共解馋。别有如箕输补那，与君贫富莫相詀。
蛮洞竹枝词·其四十二
作者：余上泗
朝代：清
体裁：词

夫亡殉葬事全非，不顾夷风与令违。邀取六亲如小战，山头夺得女郎归。
蛮洞竹枝词·其四十五
作者：余上泗
朝代：清
体裁：词

装头环缀海巴牢，裙染羊羔五色毛。却怪男儿毡一片，匪袍翻得号披袍。
蛮洞竹枝词·其四十八
作者：余上泗
朝代：清
体裁：词

杯饮污尊上古求，衣毡席地乱歌讴。红匙团饭何须箸，入口翻能滑不留。
蛮洞竹枝词·其四十六
作者：余上泗
朝代：清
体裁：词

堪笑锅圈顶上留，病来祷祀未尝休。鬼师箕内无他供，五色装绒饰虎头。
蛮洞竹枝词·其四十四
作者：余上泗
朝代：清
体裁：词

采葛沿溪石路遥，机头夜织趁良宵。额间绿发从中剪，双鬓条条耳后飘。
再抵成都
作者：余云焕
朝代：清

筹边依旧上高楼，内地河山壮益州。酋长西来通职贡，大江东去扼咽喉。书生不作三刀梦，阃帅相持半壁秋。剑外烽烟沪海瘴，孤吟谁识杜陵愁。
归州
作者：余云焕
朝代：清

万家砧响触羁愁，枕上滩声又换秋。绝好江村图画里，乱山斜照泊归州。
李丈次青方伯乞山中紫薇花将去数本媵之以诗
作者：余云焕
朝代：清

紫薇花发绕吾庐，艳雪晴云拥上车。将去宛如新嫁女，到时应识旧中书。前身或者丝纶阁，夜梦因之水竹居。位置平泉庄上好，不教沦落在荒墟。
七夕妙高台坐月
作者：余京
朝代：清

今夕天风爽，吹余到十洲。瑶台孤岛夜，银汉半轮秋。潮响龙移窟，江明鹊起楼。凭栏星斗近，指点说牵牛。
中秋月蚀
作者：余京
朝代：清

秋半蟾光彻底清，妖蟆残夜蓦然生。匣开尘土蒙金镜，盘弄泥丸污水晶。自满定知多外侮，处高原忌太分明。广寒宫阙愁昏黑，斟酌姮娥秉烛行。
八月十三
作者：余京
朝代：清

月出双峰敛暮岚，临流久坐借僧庵。澄清银汉露涓滴，浩荡碧波帆两三。龙戏夜珠藏海底，雁随秋气落江南。惠休有句通禅味，金粟香中好共参。
十四夜焦山水晶庵看月
作者：余京
朝代：清

薄暝疏钟隔树闻，海风收尽岭头云。住山梦好经三宿，看月光圆到九分。天淡银河涵水气，江平冰縠织波纹。僧窗不用呼灯火，老眼能书白练裙。
暮春同吴门沈归愚登蒜山憩清宁道院三首
作者：余京
朝代：清

老去攀跻兴尚存，蹒跚陪客蹑云根。天晴烟树分瓜步，春涨波涛拓海门。野马絪缦频过眼，沙虫变灭几招魂。乱藤荒草山前路，铁骑曾经十万屯。藉草峰巅片刻留，旷观身世叹蜉蝣。残年岁月双筇杖，吾党乾坤一钓舟。夜雨苔痕山径滑，夕阳松影石坛幽。劳生多病惟谋药，丹鼎犹存五料不？云房杯酒坐闲身，白首相知感慨新。庑下梁鸿谁共语，楼头王粲尚依人。青山有梦常为客，黄鸟无言自送春。归舫吴门樱笋熟，柳花风起石湖滨。
暮春同吴门沈归愚登蒜山憩清宁道院三首·其一
作者：余京
朝代：清

老去攀跻兴尚存，蹒跚陪客蹑云根。天晴烟树分瓜步，春涨波涛拓海门。野马絪缦频过眼，沙虫变灭几招魂。乱藤荒草山前路，铁骑曾经十万屯。
暮春同吴门沈归愚登蒜山憩清宁道院三首·其三
作者：余京
朝代：清

云房杯酒坐闲身，白首相知感慨新。庑下梁鸿谁共语，楼头王粲尚依人。青山有梦常为客，黄鸟无言自送春。归舫吴门樱笋熟，柳花风起石湖滨。
暮春同吴门沈归愚登蒜山憩清宁道院三首·其二
作者：余京
朝代：清

藉草峰巅片刻留，旷观身世叹蜉蝣。残年岁月双筇杖，吾党乾坤一钓舟。夜雨苔痕山径滑，夕阳松影石坛幽。劳生多病惟谋药，丹鼎犹存五料不？
柬苍浦
作者：余京
朝代：清

未许闲身卧薜萝，风尘青鬓付蹉跎。故枝近日悲三匝，好友红旬懒一过。燕子不来春正冷，梅花初放雨偏多。醉乡新制江南曲，月夜期君把臂歌。
毕孝子宁古塔负祖父骨归里
作者：余京
朝代：清

混同江畔沙草黄，阴云昼翳天无光。羁囚廿载老为鬼，往往夜哭思家乡。虬山孝子痛父戍，赍志穷荒愿身赴。蕙兰憔悴悲春晖，早向秋风委霜露。铁岭辽河五十秋，旅魂漠漠伤淹留。鸡竿明诏下鳌禁，忽许枯骼还山丘。孝子遗孤年已壮，帝阙奔号请归葬。西曹求檄颁故迟，踯躅京华家破丧。万里穷多事远征，饕风密雪逾长城。呵冰须发晓每冻，闻角区脱宵常惊。幽泉负骨旋乡里，马鬣齐封堂斧似。两世精诚事竟成，不愧一门双孝子。
焦山山门外坐月
作者：余京
朝代：清

临江席地坐黄昏，入夜微吟冷客魂。皓月出云旋堕水，青山隔岸正当门。金蛇搅浪光难定，巨象乘潮势欲奔。万里碧天沧海阔，何人骑鹤上昆仑？
登金山塔
作者：余京
朝代：清

半空月忽住，陡觉下方浮。白浪连山走，青天入海流。尘埃吹野马，城郭动蜉蝣。极目穷巴蜀，风帆万里愁。
白沙王翁百岁
作者：余京
朝代：清

住世凭何术，遥遥到百年。数君强仕日，还在乱离前。地老千头橘，囊存万历钱。儿孙满阡陌，都种白沙田。
确士索和叠韵
作者：余京
朝代：清

朔风连日吼西郊，对酒频惊屋卷茅。异地关河悲客况，暮年肝胆向贫交。住山闭户论千古，坐市垂帘卖六爻。耐得冰霜存我辈，笑看冻蕊放寒梢。
秋日登银山别墅同碧江
作者：余京
朝代：清

亭敞北风大，高秋气近冬。山寒坚草木，江怒斗蛟龙。市远难呼酒，崖危欲借筇。夕阳看未厌，村岸冷云对。
秋日登银山别墅同碧江
作者：余京
朝代：清
体裁：五言律诗

亭敞北风大，高秋气近冬。山寒坚草木，江怒斗蛟龙。市远难呼酒，崖危欲借筇。夕阳看未厌，村岸冷云封。
秋杪登清宁道院与漪亭学庵同赋
作者：余京
朝代：清

扶杖登高怆客魂，西风黄叶满前村。林间佳菊能留客，江上名山总到门。饭罢楸枰消白昼，酒阑钟鼓报黄昏。暂离城郭无多路，便觉渔樵地位尊。
秋杪薄暮登北固木末楼即事
作者：余京
朝代：清

雁背遥翻落照来，楼登木末客徘徊。江山旷劫争棋局，灯火光阴促酒杯。万井人烟秋惨淡，百年戎马地蒿莱。西风归路吹残醉，云掩高城画角哀。
舟宿
作者：余京
朝代：清

舟宿成吾懒，推篷尚拥衾。晓烟孤塔失，细雨一村深。春浅余寒气，人闲见定心。家书败游兴，不问客浮沈。
挽张之洞联
作者：余光辅
朝代：清
体裁：联

教宏东鲁，政采西欧，审世变而道中庸，人应信不为新党、岂为旧党；宠踰霍光，廉同原宪，推慈恩以兴乡里，我更钦未建草堂、独建学堂。
哭家兄豫山
作者：余启醇
朝代：清
体裁：七言律诗

死生一别已三年，风雨萧条病体绵。回首春寒芳草地，伤心雁过白云天。琴书尚忆生前玩，儿女终成未了缘。哭望西山林下墓，夕阳红树伴流泉。
忆京口江楼
作者：余启醇
朝代：清
体裁：七言律诗

归帆小驻夕阳明，曾踏高楼望远情。小苑花开春一色，大江潮急月三更。西门桥影城边立，北固山云天半横。忆得当年倍惆怅，沧桑世变浩难平。
悲故乡
作者：余启醇
朝代：清
体裁：七言律诗

冠马西来复向东，关山长在乱离中。骨寒茗岭霜飞白，血溅桃溪花落红。避难时偏多夜雨，异乡人独畏秋风。不知何日王师至，扫尽群嚣百万雄。
游焦山
作者：余启醇
朝代：清
体裁：七言律诗

银山万磊涌江来，船到江心石壁开。水势接天云易暗，芦花落雁影初回。波涵月色疑飞雪，涧挟钟声激怒雷。方丈蓬莱宜即是，何须海上问仙台。
登百尺岭
作者：余启醇
朝代：清
体裁：七言律诗

探奇直上最高峰，看尽江南山万重。岭树经秋寒落叶，香台迷雨暮闻钟。天连湖水摇空碧，野入层云映但浓。独立丹崖谁作伴，一钩明月挂乔松。
途中闻雁
作者：余启醇
朝代：清
体裁：七言律诗

衡阳断雁一声秋，飞过江边十二楼。洲白芦花迷远近，昏黄笳鼓动悲愁。身轻一叶长为客，梦隔千山暂驻舟。岁歉不堪行路苦，干戈况复未曾休。
暮春游元兴岩
作者：余国榆
朝代：清

褰衣穿径几层幽，得句閒吟兴转悠。拟欲问天看浴日，如何春暮不深秋。
登龟山寺
作者：余国榆
朝代：清

危峦突兀倚孤城，万里空濛一望青。目送飞霞回鹭水，手挥夕照落凫汀。
集曲云别业
作者：余国𣚴
朝代：清
体裁：五言律诗

远市人声绝，几家双树西。看花同蝶过，怯暑逐风栖。景落庭空静，心孤鸦自啼。晚樵林际出，相唤浴晴溪。
不寐作
作者：余坤
朝代：清

北风荡哀壑，中夜心茫然。忧来腔血债，肠腹生狂澜。此身可以废，畴复念饥寒。流澌不再凝，裂帛无重完。积气颓昊苍，降此长恨端。虽有壮士心，泪下安可弹。
偶述
作者：余坤
朝代：清

攒眉出谒归，解带弛巾帔。逡巡入东轩，近书色先喜。荡漾为长吟，盘礴据短几。忽闻拊掌哈，音熊剧恢诡。怪问谁何人，见笑复何指。一翁躄左足，蹩躠上阶厄。翘颏笑且言，官问一何佹。身为官爨佣，窃阙已半载。始疑今更怪，甚昧官行止。官为户部郎，颠倒溺书史。拥帙日嘶号，咽燥髋髀死。倚壁有时瞑，槁植若束苇。乍起奋秃毫，狂书不择纸。意谓官所营，事莫要于此。岂知业转勤，所遇转倾否。妻女饥顑颔，僮婢寒嘘唏。手胝书债券，舌敝乞邻米。得效业如斯，所癖宜可以。顾乃愈矜豪，悯不畏谤诋。踞灶夜叫呼，狂怪惑邻里。晨出辄见问，实用为愧耻。官所常往还，亦有二三士。群聚昼夜哗，终然说名理。然吾觇其人，形神亦无俚。官在官僚中，厥状固可揣。张吻辄见扪，举足动遭犄。无亦恃迂缪，与世相？牴。抑或实瞆眊，对牍不能理。哆口啖官膳，瞪目署纸尾。明时易登进，高利悉腾起。其次得推择，气象亦嵚？。松长棘枝短，生质非可拟。储粟盈太仓，奚取于稗秕。自诡诚不堪，引分可休矣。浮沈苟取容，无乃太顽鄙。闻言怅然作，离坐久靡徒。贱子实狂惑，冥行无所底。凡翁所谯诃，一一中症痞。并无毛发能，得与时彦此。未能决引去，讵免见排牴。投颡谢躄翁，颈赤汗如洗。
偶述
作者：余坤
朝代：清
体裁：古风

攒眉出谒归，解带弛巾帔。逡巡入东轩，近书色先喜。荡漾为长吟，盘礴据短几。忽闻拊掌哈，音熊剧恢诡。怪问谁何人，见笑复何指。一翁躄左足，蹩躠上阶厄。翘颏笑且言，官问一何佹。身为官爨佣，窃阙已半载。始疑今更怪，甚昧官行止。官为户部郎，颠倒溺书史。拥帙日嘶号，咽燥髋髀死。倚壁有时瞑，槁植若束苇。乍起奋秃毫，狂书不择纸。意谓官所营，事莫要于此。岂知业转勤，所遇转倾否。妻女饥顑颔，僮婢寒嘘唏。手胝书债券，舌敝乞邻米。得效业如斯，所癖宜可以。顾乃愈矜豪，悯不畏谤诋。踞灶夜叫呼，狂怪惑邻里。晨出辄见问，实用为愧耻。官所常往还，亦有二三士。群聚昼夜哗，终然说名理。然吾觇其人，形神亦无俚。官在官僚中，厥状固可揣。张吻辄见扪，举足动遭犄。无亦恃迂缪，与世相�牴。抑或实瞆眊，对牍不能理。哆口啖官膳，瞪目署纸尾。明时易登进，高利悉腾起。其次得推择，气象亦嵚�。松长棘枝短，生质非可拟。储粟盈太仓，奚取于稗秕。自诡诚不堪，引分可休矣。浮沈苟取容，无乃太顽鄙。闻言怅然作，离坐久靡徒。贱子实狂惑，冥行无所底。凡翁所谯诃，一一中症痞。并无毛发能，得与时彦此。未能决引去，讵免见排牴。投颡谢躄翁，颈赤汗如洗。
对雪效禁体
作者：余坤
朝代：清

枯林万木南楼前，槎丫郁律森苍寒。如人摩胁裸而立，一一舒臂拿云烟。或如刺促相偶语，书空指画长爪纤。暗风劘戛作繁响，中宵常聒幽人眠。早来眩目一駴绝，谁施手眼为镂镌。初讶堆花出巧匠，旋疑生稼愁达官。缘干附柯工比缀，互枝交叶潜钩连。朽株角折麋鹿解，僵藤身重蛟蛇蟠。中有老松独偃蹇，昂立不受相羁缠。幂头已见没短发，强项犹复张怒髯。积重失势浩崩豁，帛机卸轴缫车翻。修条乍喜释重负，砉然健脱伸拘挛。猛若强弓骤绝弦，劲势远出犹轩轩。扫击邻枝齐簸掀，触之者落当者颠。怒猊攫石风雨骤，礨砢乱堕层岩巅。又如百道挂飞瀑，空林响答声骚然。摆落余赘霏碎屑，张奋鳞鬣将腾骞。向或卧龙耽睡味，被体未觉冰凌繁。乍起伸腰一振荡，经其触拨宜摧残。咄哉天庭小游戏，人间熊状已万千。吾楼所见殊偪塞，未容决眦穷瀛寰。恰如名篇限尺幅，气势磅礴弥八埏。大块文章与诗境，日夜腾涌移山渊。玉局仙翁奋大笔，排云抉汉天枢旋。偶因赋雪得险诣，苍然落笔非吟酸。不犯雪语得雪熊，化工入腕生众妍。此令虽严要非虐，诗流换骨资金丹。如何世人胆力薄，循墙窘步不敢前。后生螳臂不自量，请草露布声词坛。仍遵号令效白战，妄恩挽接九百年。大将偏裨苦不敌，流汗弃甲嗟庸孱。两公雄文照后世，炳若星日丽中天。我触笔锋犹僵仆，其他盛业良更难。危楼独立心茫然，雪花惊点双鬓边，忽与万木同华颠。
对雪效禁体
作者：余坤
朝代：清
体裁：古风

枯林万木南楼前，槎桠郁律森苍寒。如人摩胁裸而立，一一舒臂拿云烟。或如刺促相偶语，书空指画长爪纤。暗风劘戛作繁响，中宵常聒幽人眠。早来眩目一駴绝，谁施手眼为镂镌。初讶堆花出巧匠，旋疑生稼愁达官。缘干附柯工比缀，互枝交叶潜钩连。朽株角折麋鹿解，僵藤身重蛟蛇蟠。中有老松独偃蹇，昂立不受相羁缠。幂头已见没短发，强项犹复张怒髯。积重失势浩崩豁，帛机卸轴缫车翻。修条乍喜释重负，砉然健脱伸拘挛。猛若强弓骤绝弦，劲势远出犹轩轩。扫击邻枝齐簸掀，触之者落当者颠。怒猊攫石风雨骤，礨砢乱堕层岩巅。又如百道挂飞瀑，空林响答声骚然。摆落余赘霏碎屑，张奋鳞鬣将腾骞。向或卧龙耽睡味，被体未觉冰凌繁。乍起伸腰一振荡，经其触拨宜摧残。咄哉天庭小游戏，人间熊状已万千。吾楼所见殊偪塞，未容决眦穷瀛寰。恰如名篇限尺幅，气势磅礴弥八埏。大块文章与诗境，日夜腾涌移山渊。玉局仙翁奋大笔，排云抉汉天枢旋。偶因赋雪得险诣，苍然落笔非吟酸。不犯雪语得雪熊，化工入腕生众妍。此令虽严要非虐，诗流换骨资金丹。如何世人胆力薄，循墙窘步不敢前。后生螳臂不自量，请草露布声词坛。仍遵号令效白战，妄恩挽接九百年。大将偏裨苦不敌，流汗弃甲嗟庸孱。两公雄文照后世，炳若星日丽中天。我触笔锋犹僵仆，其他盛业良更难。危楼独立心茫然，雪花惊点双鬓边，忽与万木同华颠。
散直
作者：余坤
朝代：清

故牍丛残罢检寻，拂衣虚槛动微吟。断烟曳屋连高树，暝色颓空荡积阴。触雨暮鸦无整翼，负辕疲马有归心。天街向夕冲泥返，久忍饥劳渐可禁。
骏马行
作者：余坤
朝代：清

坏云压垒边气恶，碧眼愁胡夜吹角。营门有马鸣萧梢，声激天风动寥廓。名驹蜕齿才几年，筋骨遒壮精神全。颇闻太一况天骥，或恐徕自渥洼边。误被拘绊伏楸枥，夜风萧瑟吹短檐。忍饥瞪立不可瞑，龙气偾动拳毛颠。每闻鼓角双耳直，顿缰哀蹴嘶秋烟。都护将军善相马，按图索骏恨骏寡。买骨千金遍域中，蹑云尤骑来麾下。将军高坐动清瞩，耀目骊黄转颦蹙。贵人岂耐反复看，随意指挥付圉仆。万蹄云卷风轮旋，标别骥驽须臾间。坐中欠伸骏马致，材官狞目来鞿牵。喷沫嘶腾忤呵叱，将军颐动微作色。应声轰逐风雨来，万袂齐麾昼曛黑。马闻駊騀还长鸣，将军贵人且莫喷。贵人雅擅九方号，厩中上驷皆无论。粗材宜伏盐车去，莫累将军相马名。
送子观音洞联
作者：余士瑮
朝代：清
体裁：联

大德曰生，愿众生生生不已；至诚无息，求嗣息息息相通。
游多云山
作者：余学益
朝代：清

云中樵斧声，偶杂樵夫语。拨云寻径曲，邈焉少伴侣。登高一俯视，离离荡禾黍。白云无定时，青山自千古。
挽曾国荃联
作者：余宗绪
朝代：清
体裁：联

内举岂傅相私情，须知决胜运筹，鲍帅本逊公一著；遗疏尚荐贤当代，若论干家栋国，劼侯应后死十年。
箐口
作者：余庆远
朝代：清

我行久入云，岂必爱泽薮。高风吹我衣，乘云入箐口。乍临深无底，黝竁漏清湫。徬徨不可陷，箕踞一搔首。日升射氤氲，循环窨如甊。箐外势建瓴，箐口？开牖。木栈俯鹊巢，高风等培塿。循壁下绳梯，狼狈携仆手。侧身辞岊陬，盘辟转层坳。人拟投渚鹤，马同窜穴？。得势忽轻逸，如坠拂垂柳。飘摇到山陴，奇情得未有。惆怅亦何为，此游将不朽。
箐口
作者：余庆远
朝代：清
体裁：古风

我行久入云，岂必爱泽薮。高风吹我衣，乘云入箐口。乍临深无底，黝竁漏清湫。徬徨不可陷，箕踞一搔首。日升射氤氲，循环窨如甊。箐外势建瓴，箐口�开牖。木栈俯鹊巢，高风等培塿。循壁下绳梯，狼狈携仆手。侧身辞岊陬，盘辟转层坳。人拟投渚鹤，马同窜穴�。得势忽轻逸，如坠拂垂柳。飘摇到山陴，奇情得未有。惆怅亦何为，此游将不朽。
人日过莫浪坡
作者：余庆长
朝代：清

蛇盘青岭窟，猿落白云窠。人日常为客，天涯复此过。春烟生石磴，孤梦逐江沱。行息庵前水，清泉倚薜萝。
退思堂怀舆山太守
作者：余庆长
朝代：清

十笏颓椽薜荔墙，无端踯躅退思堂。子瞻诗和陶彭泽，漫叟歌招孟武昌。簿领闲时惟闭阁，宾僚散去自焚香。平生心迹真萧瑟，落落高风未可望。
三防主簿署联
作者：余应松
朝代：清
体裁：联

与百姓有缘，才来此地；期寸心无愧，不鄙斯民。
五咏堂联
作者：余应松
朝代：清
体裁：联

异代景前修，想石榻摊书，竹林怀友；新堂还旧观，对半潭秋水，一柱奇峰。
五咏堂联
作者：余应松
朝代：清
体裁：联

户外一峰秀；窗前万木低。
伏波庙联
作者：余应松
朝代：清
体裁：联

铜柱镇鸢飞，顾盼生风，意气真能吞浪泊；金门留马式，男儿报国，姓名何必与云台。
佐杂官厅联
作者：余应松
朝代：清
体裁：联

此间只可谈风月；相对何须问主宾。
周仓庙联
作者：余应松
朝代：清
体裁：联

当蜀吴魏之交，扰攘一时能择主；附刘关张而后，偏裨千古竟传名。
大滩司巡检堂联
作者：余应松
朝代：清
体裁：联

八载重来，民情爱我如当日；一枝仍借，山色迎人似旧时。
挽兴仁联
作者：余应松
朝代：清
体裁：联

廿年无此深交，最可感老尚依刘，久而弥笃；一病犹勤官事，更堪伤危将易箦，语不及私。
挽兴仁联
作者：余应松
朝代：清
体裁：联

治谱已千秋，是名宦传人，最堪惜正盼迁莺，遽悲化鹤；齐民同一哭，况平生知己，更难忘几番说项，五载依刘。
挽吴荣光联
作者：余应松
朝代：清
体裁：联

为名士，作词臣，任封疆大吏，爱路近家园，小住桂林营绿野；工书画，考金石，著燕许文章，怅迹疏坛坫，遽闻兜率迓香山。
挽郭文汇联
作者：余应松
朝代：清
体裁：联

寅谊托苔岑，持平远比于公狱；法星沉桂管，遗爱应刊有道碑。
挽郭文汇联
作者：余应松
朝代：清
体裁：联

来去有前因，遗范难忘联襼日；宽严能并济，新恩惜在盖棺时。
桂林府署仪门联
作者：余应松
朝代：清
体裁：联

此是公门，裹足莫干三尺法；我无私谒，盟心只凛一条冰。
桂林府署厅事联
作者：余应松
朝代：清
体裁：联

昔有龚黄，千古名传循吏去；贤如颜范，一麾我步后尘来。
桂林府署大堂联
作者：余应松
朝代：清
体裁：联

领郡愧难胜，愿闾阎俗变饮羊，人除害马；同舟须共济，与僚采政期驯雉，节励悬鱼。
桂林府署头门联
作者：余应松
朝代：清
体裁：联

桂管古称雄，声教由来先列郡；文衣今向化，抚绥何以控诸蛮。
桂林府署得月楼联
作者：余应松
朝代：清
体裁：联

簿领有余闲，退食聊为容膝地；簪缨多俊侣，清谈俱是素心人。
访苏亭联
作者：余应松
朝代：清
体裁：联

万里赴琼儋，夜起江心弄明月；一亭抚笠履，我从画里拜先生。
访苏亭联
作者：余应松
朝代：清
体裁：联

公是孤臣，明月扁舟留句去；我为过客，空江一曲向谁弹。
赠汪西芝联
作者：余应松
朝代：清
体裁：联

菜根滋味知君惯；潭水交情爱我深。
重建阳朔县书院讲堂联
作者：余应松
朝代：清
体裁：联

文笔耸层霄，爱此间对万壑潆洄，教化由来先党序；书楼崇讲席，愿多士作千秋事业，显扬不仅为科名。
陈宏谋祠联
作者：余应松
朝代：清
体裁：联

节制乡邦，桑梓至今称百姓；赞襄纶阁，簪缨继起有三元。
集句联
作者：余应松
朝代：清
体裁：联

天半朱霞，云中白鹤；山间明月，江上清风。
集句联
作者：余应松
朝代：清
体裁：联

随遇而安，因树为屋；会心不远，开门见山。
黄楼联
作者：余应松
朝代：清
体裁：联

白傅早归，一代福人居福地；苏公再见，千秋黄巷重黄楼。
台阳八景
作者：余延良
朝代：清

圆锐孤悬蜃窟中，漫漫堆玉耸穹窿。谁知暖日炎荒地，也与匡庐景色同。
台阳八景
作者：余延良
朝代：清

散绮依稀天半晴，却从西屿望分明。轩轩欲举翻斜照，目送高标下赤城。
台阳八景
作者：余延良
朝代：清

晨曦潋滟恰东升，万里鲸波晓雾蒸。欲捧晴晖霄汉近，赤嵌城畔紫云腾。
台阳八景
作者：余延良
朝代：清

泱漭天然设险奇，激轮翻轴拍厜㕒。当关风捲桃花浪，闻说王师直入时。
台阳八景
作者：余延良
朝代：清

苍茫岛屿露巉岩，蟹舍渔村落日衔。一棹烟波藏巨镇，海天无际送归帆。
台阳八景
作者：余延良
朝代：清

荡缨标子竖横沙，的砾红灯灿落霞。久息欃枪歌乐利，浪花深处有渔家。
台阳八景
作者：余延良
朝代：清

萧森清影罩幽亭，畅好涛声倚槛听。好似钱塘秋八月，濆沦澎濞鼓雷霆。
台阳八景
作者：余延良
朝代：清

迤涎浡潏竞公洄，极目洪涛亦壮哉。谁学元虚重作赋，浮天无岸一登台。
合江亭月夜
作者：余廷灿
朝代：清
体裁：古风

绿净月高炯，一碧不可界。空阔㩳危矶，瞪瞰忘欠噫。矶影入双流，吞吐势欲嘬。波纹复牵挽，风簸如罥絓。尚恐钓鳌者，一举乘其懈。心口敕六丁，守护严藩砦。吁嗟何太痴，天与设幽怪。讵比荆关图，十日五日画。宵分绝声影，衣润浥沆瀣。傲兀坐青空，俯仰发长喟。
合江亭月夜
作者：余廷灿
朝代：清

绿净月高炯，一碧不可界。空阔危矶，瞪瞰忘欠噫。矶影入双流，吞吐势欲嘬。波纹复牵挽，风簸如罥絓。尚恐钓鳌者，一举乘其懈。心口敕六丁，守护严藩砦。吁嗟何太痴，天与设幽怪。讵比荆关图，十日五日画。宵分绝声影，衣润浥沆瀣。傲兀坐青空，俯仰发长喟。
和答毛汝亭
作者：余廷灿
朝代：清

难脱陈言强自敦，规摹徒愧饰轮辕。六经文字沈吟老，五岳峰峦想像尊。共笑草玄归酱瓿，忽歌《雪白》到柴门。与君臭味苔岑合，尊酒还期一细论。
彭翁义庵三修漉江桥为作山木吟
作者：余廷灿
朝代：清

轮囷大木宿瘿瘤，虫蛰蚁斗困渠酋。一日出谷回万牛，不向华屋供雕锼。愿化长虹当巨舟，雷火摧烧落泡沤。忽然傲睨蛟鼍游，行人病涉叹曷瘳。又见撑枝古渡头，斩新铁干接？蟉。明年大水水横流，木化为蛟为蟠虬。一朝水退不可求，依然青铜水面浮。世上乃有掀髯叟，三散黄金名亦收，何为障簏营菟裘。
彭翁义庵三修漉江桥为作山木吟
作者：余廷灿
朝代：清
体裁：古风

轮囷大木宿瘿瘤，虫蛰蚁斗困渠酋。一日出谷回万牛，不向华屋供雕锼。愿化长虹当巨舟，雷火摧烧落泡沤。忽然傲睨蛟鼍游，行人病涉叹曷瘳。又见撑枝古渡头，斩新铁干接�蟉。明年大水水横流，木化为蛟为蟠虬。一朝水退不可求，依然青铜水面浮。世上乃有掀髯叟，三散黄金名亦收，何为障簏营菟裘。
怡亲王画荷为谭古夔题
作者：余廷灿
朝代：清

琉璃万顷堆镜湖，红云十丈水面铺。翻影浓绿上衣裾，妙香鼻观生模糊。贤哉河闲插架书，余事拈笔写芙蕖。君从何处得此本，费我展画典衣沽。是时蝇虻皆侧翅，清飙瑟瑟含空虚。想当槃礴欲施手，坐对弱水之瀛壶。乾坤清气入毫楮，玉井移根烂萼趺。如船之藕疑有无，安得片雪沈疴苏。火急觅句还君图，好景一失追难摹。
挽张之洞联
作者：余彭龄
朝代：清
体裁：联

忧乐与天下相关，微闻遗疏陈情，易箦不忘匡国计；庠序乃我公手定，追忆名言劝学，抚篇犹见作人心。
挽张百熙联
作者：余彭龄
朝代：清
体裁：联

习帖括、研声律、谈楷法，百年来士习积衰，得我公大力振兴，学界放光芒万丈；历谏院、掌文衡、迁邮部，毕生内忠勤素著，迄今日风徽阒寂，中朝失元老一人。
三月二十日朱本固园中牡丹二百余朵
作者：余怀
朝代：清
体裁：七言绝句

沉香亭畔方移种，已见黄尘动地来。幸有爱花朱处士，至今留得百枝开。
再集鹤洲·其一
作者：余怀
朝代：清
体裁：五言律诗

旅泊全无事，招遥及晚风。渔歌城郭外，犬吠芰荷中。万竹寒尤绿，一枫秋始红。到门闻剥啄，相对几衰翁。
再集鹤洲·其二
作者：余怀
朝代：清
体裁：五言律诗

丛菊花开候，孤桐叶落时。短墙围夕照，小阁浸秋池。地僻闻敲磬，人閒看奕棋。洲边聊曳杖，更与过东篱。
劳劳亭
作者：余怀
朝代：清
体裁：七言绝句

蔓草离离朝送客，骊驹愁唱新亭陌。夜深苦竹啼鹧鸪，空帘独宿头皆白。
和杨炯伯见赠
作者：余怀
朝代：清
体裁：七言律诗

种瓜何地是青门，愁见濛濛八表昏。芳草故乡春闭户，落花寒食夜开樽。荒鸡鸣处谁能舞，旧燕来时我尚存。雨后不知山径滑，迟君双屐印苔痕。
咏怀古迹
作者：余怀
朝代：清
体裁：七言绝句

簇簇人闻马粪香，江东风俗美诸王。莫言此巷无寻处，处处皆成马粪场。
孙楚酒楼
作者：余怀
朝代：清
体裁：古风

江南城西酒楼红，无数杨柳迎春风。孙楚去后李白醉，千年不见紫髯公。
戊申看花诗
作者：余怀
朝代：清
体裁：七言绝句

五十年来老病愁，江山佳处几回头。齐梁旧事风吹去，柳叶梨花恨未休。
戊申看花诗
作者：余怀
朝代：清
体裁：七言绝句

宝林双树影婆娑，普照花间系玉珂。如此春光独憔悴，可怜只是恨人多。
戊申看花诗
作者：余怀
朝代：清
体裁：七言绝句

寺对钟陵第一峰，娑罗树下午阴浓。此身飘泊莺花海，踏遍蓬山仗短筇。
效杜甫七歌在长洲县作
作者：余怀
朝代：清
体裁：古风

有客有客字船子，平生赤脚踏海水。身经战斗少睡眠，功名富贵徒为尔。自比稷契何其愚，非薄汤武良有以。呜呼一歌兮歌激昂，日月惨淡无晶光。我生之初遇神祖，四海苍生守环堵。旌旗杳杳三十年，金铜仙人泪如雨。皇天剥蚀国运徂，况我无家更愁苦。沟壑未填骨髓枯，河山已异安所取？胡雁翅湿犹高飞，百尺蛟龙堕网罟。呜呼二歌兮歌声寒，林木飒飒风漫漫。小人有母生我晚，幼多疾病长屯蹇。生不成名老何益，蚩尤夜扫兵满眼。吁嗟亡国甲申年，二竖沉沉婴圣善。呜呼三歌兮歌思绝，鹙鸧昼叫泪成血。有妻有妻佩璚玖，十年为我闺中友。两男一女未长成，索梨觅栗堂前走。汝病数载事姑嫜，伶仃憔悴供箕帚。岂知豺狼入我户，使汝惊悸遂不寿。呜呼四歌兮歌转悲，饥乌夜夜啼孤儿。我有敝庐东门侧，后种梧桐前挂席。数椽风雨门长闭，四壁清静苔藓碧。自从戎马生疆场，使我苍黄丧家室。我行去此安所之？渔樵无地鸡犬迫。旧雨今雨花不红，新人故人头尽白。呜呼五歌兮声乌乌，浮云为我停斯须。有友有友在远方，或称少年或老苍。遭乱化作长黄虬，碧血潇洒盈八荒。王室风尘此亦得，明明落月满屋梁。呜呼六歌兮歌最苦，春兰秋菊长终古。有弓救日矢救月，帝阍未开晨星没。词客哀时双泪垂，饥寒老丑空皮骨。何时东海翻波澜，暂向西园采薇蕨。呜呼七歌兮声啾啾，吞声忍恨归山丘。
桂枝香·和王介甫
作者：余怀
朝代：清
体裁：词

江山依旧，怪卷地西风，忽然吹透。只有上阳白发，江南红豆。繁华往事空流水，最飘零、酒狂诗瘦。六朝花鸟，五湖烟月，几人消受？
问千古英雄谁又？况伯业消沉，故园倾覆。四十余年，收拾舞衫歌袖。莫愁艇子桓伊笛，正落叶、乌啼时候。草堂人倦，画屏斜倚，盈盈清昼。
登卧龙山
作者：余怀
朝代：清
体裁：五言律诗

薄暮登山阜，寒烟带雨痕。竹梢三里寺，桑叶几家村。远浪摇江岛，长芜入县门。旧时王谢宅，今日只啼猿。
白鹭洲
作者：余怀
朝代：清
体裁：古风

洲前白鹭几时飞，芳草王孙归未归？二水依然台下过，阿谁演念家山破。
白鹭洲
作者：余怀
朝代：清

洲前白鹭几时飞？芳草王孙归未归？二水依然台下过，阿谁演念家山破。
褚河南书枯树赋歌为孝升作
作者：余怀
朝代：清
体裁：古风

凉飙飒飒山鸟呼，丹青满堂招酒徒。烟黄露白木叶下，芙蓉昼泣三千珠。主人好客思芳草，金镫玉案供潦倒。湖海风尘浊酒杯，江南杨柳新亭道。昨夜枫林叫凤凰，朱帘宛转明月光。庭梧欲作潇湘雨，岩桂先催建业霜。床头鲛胎泻秋水，寸丝尺绢云霞起。就中一卷索题诗，六朝词赋初唐字。平生萧瑟庾子山，婆娑《枯树》动江关。树犹如此嗟何及，繁弦急管天应泣。临池者谁褚潭州，诘倔瘦健拔老湫。银钩铁画更妩媚，行间自带英雄气。当时欧虞八法工，文皇睿赏君臣同。岂知牝晨乱天纪，须眉竟向蛮烟徙。好书此赋十本余，汉南摇落增欷歔。古人气韵今人得，咨嗟坐卧忘头白。今宵沈醉太常斋，飞笺擘轴皆奇才。嗟余坎壈填沟壑，十年梦到屏风脚。哀歌夜半风雨来，凄怆江潭泪双落。
谢公墩
作者：余怀
朝代：清
体裁：古风

商卧东山四十年，一堂丝竹败苻坚。至今墩下萧萧雨，犹唱当时奈何许。
远游诗
作者：余怀
朝代：清

衡岳闲游遇懒残，至今煨芋未曾餐。山人何事轻衣紫，笑绝桐江一钓竿。纷纷花柳映沙堤，岂有千金购马蹄。痛哭江陵张相国，孤坟犹在洞庭西。一杯江水谢东山，赌墅萧萧浑是闲。莫怪老僧频捉鼻，也曾谭笑到人间。
远游诗·其一
作者：余怀
朝代：清
体裁：七言绝句

衡岳闲游遇懒残，至今煨芋未曾餐。山人何事轻衣紫，笑绝桐江一钓竿。
远游诗·其三
作者：余怀
朝代：清
体裁：七言绝句

一杯江水谢东山，赌墅萧萧浑是闲。莫怪老僧频捉鼻，也曾谭笑到人间。
远游诗·其二
作者：余怀
朝代：清
体裁：七言绝句

纷纷花柳映沙堤，岂有千金购马蹄。痛哭江陵张相国，孤坟犹在洞庭西。
雨中集饮周忠介公蓼庵与如须怀旧作
作者：余怀
朝代：清
体裁：七言律诗

云旗一片绕西台，铁笛横吹第几回。茂苑花开堪过日，寒山钟断好衔杯。雄心视辙收三败，老泪冲河赋《八哀》。怅望美人临北渚，自骑天马渡江来。
雨花台
作者：余怀
朝代：清
体裁：七言绝句

雨花台上草青青，落日犹衔木末亭。一线长江三里寺，千年鹤唳九秋萤。
高楼对酌怆然有思
作者：余怀
朝代：清
体裁：五言律诗

建业千尊碧，不知春复秋。平生惟独往，兹夕喜同游。天地心归处，古今人倚楼。名山支手板，百尺听江流。
赠别
作者：余思复
朝代：清
体裁：七言律诗

江水悠悠江蓼红，江云黯黯别离中。乾坤留眼观时变，湖海论心有客同。楚国谁能为玉泣，齐门何竟羡竽工？长安定有平安信，万里无忘寄朔风。
贺张百熙60寿联
作者：余恭楷
朝代：清
体裁：联

司徒清鉴悬明镜；南极老人应寿昌。
挽郭嵩焘联
作者：余政瀚
朝代：清
体裁：联

受知在三十年前，文学事功，报国多才瞻岳峻；永诀隔一千里外，姻亲世好，哭公有泪寄湘流。
传胪日作
作者：余敏绅
朝代：清

初日曈昽刻漏传，鹓班肃立静鸣鞭。一声胪唱才过耳，五色云高或在天。幸藉朴诚逢圣世，肯图温饱愧前贤。粗才未奏《凌云赋》，也向螭头惹御烟。
台阳八景
作者：余文仪
朝代：清

万水朝宗尽注东，晓云初散日曈昽。漆园但觉虚生白，函谷遥惊气尽红。和霭渐蒸鲲变化，华光合配月玲珑。长春海国扶桑近，不用挥戈仰再中。
台阳八景
作者：余文仪
朝代：清

十年作郡白盈头，雪爱炎方为淹留。遥对玉山成二老，消归银海作清流。众峰远列看雌伏，鸣瀑齐声报晓筹。应是碧鸡曾羽化，樊龙犹得傍瀛洲。
台阳八景
作者：余文仪
朝代：清

戟门西上耸澄台，扶醉登临亦壮哉。片片贾帆破浪出，腾腾阵马御风来。守身时懔冰渊念，拯世深惭舟楫才。但使汪洋归大度，任他蠡测与鸥猜。
台阳八景
作者：余文仪
朝代：清

涌浪声声似鼓鼙，将军从此殄鲲鲵。清笳落日归渔笛，战垒寒烟冷钓堤。但觉星光齐上下，不分燐火遍东西。太平岁久销沉尽，折戟何须问水犀。
台阳八景
作者：余文仪
朝代：清

涛声日夜镇长听，偏聚凌虚君子亭。淅沥乍惊风折笋，噌吰疑是雨淋铃。近连射圃乱鸣镝，并入春潮沸震霆。自笑巴音同布鼓，广长舌愧吐莲青。
台阳八景
作者：余文仪
朝代：清

西屿丹霞可乐饥，海波摩荡日崦嵫。轩轩顾影谁能举，冉冉登台或有期。十色五光萦彷佛，宋车鲁马更离奇。分明一幅鹅溪绢，界画云烟李伯时。
台阳八景
作者：余文仪
朝代：清

风撼长竿捲大旗，安平渡口夕阳时。参差帆影轻鸥泛，砰湃涛声铁马驰。收网渔郎还隐隐，招人舟子故迟迟。醉翁矫首筹同济，灯火连村尽系思。
台阳八景
作者：余文仪
朝代：清

鹿耳门雄万里城，暗沙沉铁鲸鲵惊。春风春雨波能立，潮落潮生气未平。骇浪周遭天设险，飞帆屈曲地中行。从来利涉凭忠信，笑指群鸥久定盟。
恭和御赐杨制府诗原韵有序
作者：余文仪
朝代：清

翠华重幸日，瑞气霭龙牙。元老频承宠，宸章特赐嘉。调和归静穆，暑雨绝咨嗟。共仰明良会，唐虞岂有加。一字同华衮，天香遍齿牙。光辉悬日月，矍铄入褒嘉。边海安持重，经纶但咄嗟。愿言崇令德，君赐看重加。东南形胜地，城阙似排牙。德遍久无斁，恩承新孔嘉。秀登甲乙选，野静癸庚嗟。遥识吾王豫，畴咨无可加。赓歌千古盛，巴里愧聱牙。共喜鲸波伏，难忘棠荫嘉。空持观水术，不觉望洋嗟。击壤聊同调，殊恩分外加。
恭和御赐杨制府诗原韵有序·其一
作者：余文仪
朝代：清

翠华重幸日，瑞气霭龙牙。元老频承宠，宸章特赐嘉。调和归静穆，暑雨绝咨嗟。共仰明良会，唐虞岂有加。
恭和御赐杨制府诗原韵有序·其三
作者：余文仪
朝代：清

东南形胜地，城阙似排牙。德遍久无斁，恩承新孔嘉。秀登甲乙选，野静癸庚嗟。遥识吾王豫，畴咨无可加。
恭和御赐杨制府诗原韵有序·其二
作者：余文仪
朝代：清

一字同华衮，天香遍齿牙。光辉悬日月，矍铄入褒嘉。边海安持重，经纶但咄嗟。愿言崇令德，君赐看重加。
恭和御赐杨制府诗原韵有序·其四
作者：余文仪
朝代：清

赓歌千古盛，巴里愧聱牙。共喜鲸波伏，难忘棠荫嘉。空持观水术，不觉望洋嗟。击壤聊同调，殊恩分外加。
留别松山观察以皇恩只许住三年为韵
作者：余文仪
朝代：清

忆昔长安道，同时侍玉皇。公方翔凤阁，予谬含鸡香。公才简帝心，捧檄来闽疆。予亦衔命出，连镳共一方。长溪接三山，灯火每相望。三山领十郡，公政惟春暄。愧予持布鼓，安敢拟雷门。虑囚参末议，稍稍窥篱樊。左提复右挈，卵翼感殊恩。正期侍颜色，朝命移朱幡。朱幡出东宁，未至民先喜。东宁本荒服，伏莽多虎兕。吏黠营奸私，荆蓁欺兰芷。下车公毅然，为水不如火。期月风肃清，千里歌乐只。三载政大成，青草生囹圄。受代及瓜期，承乏适命予。竭蹶步后尘，鲁直公独许。不惜屈天潢，谓予长马齿。告予旧政教，相勖敦古处。送公往朝天，公去予独住。坐公政事堂，尺寸守公度。宽猛本相济，非敢妄攀附。抚公旧松桂，复思新雨露。邮传秉节回，双旌喜重渡。村社久巡历，风土公素谙。立马迎前驺，呼声乐且湛。公治推至诚，风雨皆和甘。予惟谨受教，举一思反三。独搔旧头颅，顾影殊自惭。白日去鼎鼎，青鬓换华颠。政绩无可纪，素餐年复年。君恩许放归，山足尚轻便。布衣款戟门，重申旧缠绵。愿公崇令德，报国仗大贤。
留别松山观察以皇恩只许住三年为韵·其一
作者：余文仪
朝代：清

忆昔长安道，同时侍玉皇。公方翔凤阁，予谬含鸡香。公才简帝心，捧檄来闽疆。予亦衔命出，连镳共一方。长溪接三山，灯火每相望。
留别松山观察以皇恩只许住三年为韵·其七
作者：余文仪
朝代：清

白日去鼎鼎，青鬓换华颠。政绩无可纪，素餐年复年。君恩许放归，山足尚轻便。布衣款戟门，重申旧缠绵。愿公崇令德，报国仗大贤。
留别松山观察以皇恩只许住三年为韵·其三
作者：余文仪
朝代：清

朱幡出东宁，未至民先喜。东宁本荒服，伏莽多虎兕。吏黠营奸私，荆蓁欺兰芷。下车公毅然，为水不如火。期月风肃清，千里歌乐只。
留别松山观察以皇恩只许住三年为韵·其二
作者：余文仪
朝代：清

三山领十郡，公政惟春暄。愧予持布鼓，安敢拟雷门。虑囚参末议，稍稍窥篱樊。左提复右挈，卵翼感殊恩。正期侍颜色，朝命移朱幡。
留别松山观察以皇恩只许住三年为韵·其五
作者：余文仪
朝代：清

送公往朝天，公去予独住。坐公政事堂，尺寸守公度。宽猛本相济，非敢妄攀附。抚公旧松桂，复思新雨露。邮传秉节回，双旌喜重渡。
留别松山观察以皇恩只许住三年为韵·其六
作者：余文仪
朝代：清

村社久巡历，风土公素谙。立马迎前驺，呼声乐且湛。公治推至诚，风雨皆和甘。予惟谨受教，举一思反三。独搔旧头颅，顾影殊自惭。
留别松山观察以皇恩只许住三年为韵·其四
作者：余文仪
朝代：清

三载政大成，青草生囹圄。受代及瓜期，承乏适命予。竭蹶步后尘，鲁直公独许。不惜屈天潢，谓予长马齿。告予旧政教，相勖敦古处。
端阳前见篱菊作花
作者：余文仪
朝代：清

清节秋霜世久知，东篱五月独标奇。非关傲骨因人热，要见炎凉总不移。
自题渡海图
作者：余文仪
朝代：清

一舟似芥托波澜，水立风驰洵大观。日月吐吞成四照，江河羞涩等微湍。举头但觉星辰近，放眼从知天地宽。便欲乘帆溯牛斗，珠光龙气试回看。真成宦海任西东，回首萍踪一瞬中。十载含香闻三省，五年樵鹤肃双熊。可能文字驱潜鳄，赖有精诚贯白虹。身入画图期共济，肯将华发负初衷。
自题渡海图·其一
作者：余文仪
朝代：清

一舟似芥托波澜，水立风驰洵大观。日月吐吞成四照，江河羞涩等微湍。举头但觉星辰近，放眼从知天地宽。便欲乘帆溯牛斗，珠光龙气试回看。
自题渡海图·其二
作者：余文仪
朝代：清

真成宦海任西东，回首萍踪一瞬中。十载含香闻三省，五年樵鹤肃双熊。可能文字驱潜鳄，赖有精诚贯白虹。身入画图期共济，肯将华发负初衷。
送干静专司马谢病归江右
作者：余文仪
朝代：清

执手意无极，欲言心转忘。至人退即进，我法柔为刚。存道固存拙，不卑亦不亢。波澜生古井，兰蕙失芬芳。飞渡一泓海，置身千仞冈。愿言崇令德，特达看圭璋。
送裴总戎秩满西渡
作者：余文仪
朝代：清

廿年小阮旧论交，两载同方荷并包。铃阁月明驯虎豹，楼船风肃靖螭蛟。泽深海国长垂荫，勋策云台看锡茅。独笑白头偕野鹤，淹留犹复等悬匏。
崇庆州牧加赠中宪大夫常公殉节诗
作者：余文靖
朝代：清

血染征袍赤，戈挥午日低。芳名标汗简，大节重璇题。华表应归鹤，雄关想听鼙。两川遗老在，泪堕浣花溪。
题王庵图
作者：余晟
朝代：清
体裁：七言绝句

高卧湖天烟水埼，松筠深寂映柴扉。闲看新黍王孙路，一啸长林月满衣。
挽张之洞联
作者：余景芳
朝代：清
体裁：联

堕泪立丰碑，南国遗民，痛羊公不能再至；褒忠颁定论，先朝慈谕，谓李揆为第一人。
中秋后一日曾青藜寓斋燕集
作者：余本
朝代：清
体裁：七言律诗

昨宵对月今宵雨，两日阴晴不可凭。客里招邀常赖友，山中栖止但依僧。才高何必愁贫贱，时至无烦感废兴。几度浪浪檐际水，随风飘洒湿孤灯。
咏梅
作者：余本
朝代：清
体裁：七言绝句

花时归客怕花残，烽火漫漫道路难。断送东风多少恨，凭谁留寄一枝看。
昌化道中
作者：余本愚
朝代：清

流水忽然断，板桥何处寻。滩边觅渔艇，日午渡烟浔。芋叶有荷意，溪云无雨心。桑塍行渐没，归路万山深。
太白亭联
作者：余本敦
朝代：清
体裁：联

此地饶千秋风月；偶来作半日神仙。
南顾楼
作者：余楚材
朝代：清

南顾高无极，超然复建楼。气疑通帝座，势欲接瀛州。白水低三港，红霞艳九秋。邓公遗爱在，俯仰此淹留。
梅花
作者：余榀
朝代：清

市上何人识故侯，青鞋皂帽称心游。相逢头白留诗别，细雨孤帆下虎丘。花时归客怕花残，烽火漫漫行路难。断送春风多少恨，凭谁留寄一枝看。
梅花·其二
作者：余榀
朝代：清

花时归客怕花残，烽火漫漫行路难。断送春风多少恨，凭谁留寄一枝看。
赏梅
作者：余榀
朝代：清

浃旬雨不辍，凄风日飞飏。庭梅敛光彩，生意何微茫。天地忽开旷，静院飞晴香。玉色映朝暾，疏影随风翔。阴极阳未动，气机不可量。百卉亦因时，幸哉化日长。
山居
作者：余榜
朝代：清
体裁：七言律诗

长夏山居风物清，百花开后绿阴成。山遥每送当门色，树老常疑带雨声。破帽疲驴京国梦，弯弓射虎少年情。怜他户外蛙鸣闹，不到江湖已半生。
送友人赴粤
作者：余正酉
朝代：清

此去投谁是，饥驱路几千。昼昏梅子雨，秋老荔奴天。八口愁生计，孤帆入瘴烟。明湖春柳色，相待忆年年。
题柳田郊居
作者：余正酉
朝代：清

结茅依近郭，高卧对南山。竹院无人到，松亭有鹤还。蓬蒿三径合，风雨一庐间。案上新诗稿，重看每自删。
伊川令·遣闷
作者：余汉
朝代：清
体裁：词

海棠肯受梅花聘。潜把佳期订。寄语东君休禁。早判海棠得令。梅花从此相并。倘教负却海棠心，这端是、梅花薄命。
卜算子·寄语
作者：余汉
朝代：清
体裁：词

卧病起来迟，漫卷疏帘幕。无语微看日影移，蓦地思量着。不见有书回，应悔当初错。窗外梅花阵阵飞，好似伊轻薄。
双调忆江南·本意
作者：余汉
朝代：清
体裁：词

江南远，望去杳无踪。魂梦氤氲迷舞蝶，水云飘渺没飞鸿。心事听东风。惟有月，两地得相同。奈我凄凉眠锁闼，知伊曾否入帘栊。遥对一宵中。
天仙子·初见
作者：余汉
朝代：清
体裁：词

深院日长帘影侧。午睡初消眉晕碧。近人双燕舞翩翩，春去疾。香添毕。閒向樱桃花下立。花外流莺声呖呖。无赖个侬今始识。多因倦绣起来行，堪爱惜。含羞涩。软语东风偷眼觌。
好事近·题扇
作者：余汉
朝代：清
体裁：词

绮阁尽清幽，新制海红纨扇。花里时时遮掩，恨相逢难见。待他含笑扑蜂儿，才露春风面。不是几经寒暖，那这般留恋？
应天长·忆远
作者：余汉
朝代：清
体裁：词

桃花谁染胭脂片。好似玉人娇纷面。记相看。舒缱绻。昵语忙停针与线。至今时，劳远念。想那深深庭院。此际也难消遣。定把侬来怨。
忆秦娥·暮春
作者：余汉
朝代：清
体裁：词

春归早。杜鹃啼处莺儿老。莺儿老。围屏懒靠，黛眉慵扫。博山炉里香缭绕。韶光不管人烦恼。人烦恼。怕掀帘看，落花多少。
怨王孙·幽怨
作者：余汉
朝代：清
体裁：词

薄倖。休逞。残妆慵整。晓月生秋，春阴做冷。难道那语丁宁。假惺惺。不然为底将人负？苍苔路、是你经行处。别离一载两见，窗外梅开。没书来。
惜分钗·即事
作者：余汉
朝代：清
体裁：词

思当日。惊初识。笑将梅豆抛鸂鶒。脸生霞。鬓堆鸦。腰袅杨枝，步涌莲花。些。些。欢难续。魂相逐。不眠时听风敲竹。雨如烟。夜如年。怎得目前，便到身边。天。天。
意难忘·解嘲
作者：余汉
朝代：清
体裁：词

谁管相思。是衔香燕子，求友莺儿。一春声宛转，镇日羽差池。惊梦处，忆人时。正惹起情痴。又那堪、销魂柳树，织遍愁丝。何关轻薄如斯。恰君多才思，侬有丰姿。风清朝剪绣，月白夜题诗。相眷恋，复何辞？任俗辈嗔嗤。倘若非、天生情种，此意难知。
月中行·对月
作者：余汉
朝代：清
体裁：词

从来爱月是迟眠。今夜恶生妍。故添光彩斗婵娟。显得你团圆。照人两地双单影，浑不管、心事凄然。闭门推去又侵轩。直觉奈何天。
月宫春·夜坐
作者：余汉
朝代：清
体裁：词

兰釭挑尽夜眠迟。心情若个知。东风吹破纸窗儿。窥来月一丝。欲寄瑶笺防泄漏，待寻好梦怕参差。九十春光去也，攲头长叹时。
江城子·春昼
作者：余汉
朝代：清
体裁：词

黄金柳线蘸轻烟。舞窗前。惹情牵。坐过清宵，白日转思眠。睡起玉钗横枕畔，浑不觉，鬓云偏。几回细阅寄来笺。不归鞭。也徒然。庭院深深，閒煞好秋千。绣幕低垂防燕扰，惟独自，捧心怜。
江月晃重山·中秋
作者：余汉
朝代：清
体裁：词

人在江头离别，月来天上团圆。桂花香里玉箫寒。残妆罢，无语泪阑干。那夜三更同拜，今时两地相看。罗衣轻薄晚风酸。直饶去，掷杖问婵娟。
烛影摇红·元宵
作者：余汉
朝代：清
体裁：词

不耐烦看，六街灯火明如昼。揭天箫管斗声频，搅得心儿彀。莫道驱愁是酒。酒醒时、愁还却又。倚閒窗坐，拌得今宵，听残清漏。碧影荧煌，短檠一点常相守。知伊才思等欧苏，曾咏传柑否？世上别离尽有。遍人閒、岂皆聚首？是谁福分，银箔珠楼，此时消受。
离别难·赠别
作者：余汉
朝代：清
体裁：词

且略消停这会，料归也难留。但合堪、莺惨花愁。况伤春、愈觉胜悲秋。尤可恨、门外声喧，长年三老，促上兰舟。待丁宁、欲订再来欢会，才说又还休。吴地角，楚山头。望将穿、无际双眸。忆焚香月底联咏，总安排烟水付东流。须索向、绣枕边傍，罗帏深处，兀自埋忧。谁信道、转似当年未见，一样病西楼。
罗敷媚·无题
作者：余汉
朝代：清
体裁：词

因何折尽平生福，不比游蜂。得到花丛。恋绿寻香更宠红。翻怜有物差堪拟，转类寒蛩。亦似孤鸿。苔径芦洲吊晚风。
醉花阴·惜别
作者：余汉
朝代：清
体裁：词

别离半载才相遇。归又何匆遽。女伴画堂中，抵死长从，难诉相思语。临行各泪回头觑。甚日还重聚？腹内转车轮，没处消愁，拚把心随去。
阳台梦·梦梦
作者：余汉
朝代：清
体裁：词

梦中寻梦人相共。麝香微处帘高控。依然两度唱阳关，觉离情越重。分明如醒事，怎在梦儿里梦？何时梦只梦温柔，同跨秦楼凤。
登瓜州城吊古
作者：余溥
朝代：清

帆樯塞路去舟迟，来倚高城八月时。荒渚草封王播宅，寒空云暗佛狸祠。江声东走秋风壮，山势西蟠夕照欹。京口从来关锁钥，将军节钺控南维。
辰沅舟中
作者：余溥
朝代：清

五溪环似带，二酉列如屏。云矗两岩黑，天余一线青。滩声晴亦雨，岚气昼还冥。耳目惬幽趣，樵歌入暮听。
道士洑晚望
作者：余溥
朝代：清

路向黄州发，春风送客行。暝烟延野色，落日走江声。历历渔翁舍，悠悠旅客情。重兵江楚扼，世泰卷旗旌。
挽张之洞联
作者：余炳文
朝代：清
体裁：联

新说世离士欲狂，可怜太学门前，惠我后儒无定本；穷途落拓吾将老，止合名山深处，抱公遗集便终身。
冒雨过连云栈
作者：余甸
朝代：清

辛苦蚕丛道，夷犹作短歌。雨从山半落，云趁脚根过。出地三千丈，违天尺五多。携来谢眺句，搔首问如何。
蜀宫瓦
作者：余甸
朝代：清

绝代繁华地，深秋细雨天。宫门余片瓦，不忍忆当年。
寄怀吴君玉学博兼致寿意
作者：余绍祉
朝代：清
体裁：七言律诗

春光仍自上疏帘，忧国怀贤独黯然。无计可支同火宅，有人如此尚寒毡。斩新甲子从头起，依旧河山在眼前。试问白门诸大老，弓旌应到阿谁边。
饮于昭侄朴园
作者：余绍祉
朝代：清
体裁：五言律诗

天下遂如此，人间适志难。况逢花事在，忍使酒杯乾。树色有余绿，泉声作意寒。可怜今夜月，几处醉颜看。
挽张百熙联
作者：余维翰
朝代：清
体裁：联

是福泽谕吉大隈一流，首倡学界文明，振聩觉聋，天将以夫子为木铎，山斗同尊，并世成南张北张，天民先知，已弱一个；历吏户礼兵刑工六部，晚长邮传要政，轮声帆影，公欲耀国旗于地球，舟车所至，游迹遍东海西海，中华前路，遗恨九泉。
索梅渊公画
作者：余绶
朝代：清
体裁：七言律诗

秋风落木山径幽，孤蛩独鹤声啾啾。晓望晴山空挂笏，天教秋士故多愁。莫论平陆波涛阔，要看空堂枫树稠。十日五日君自可，寸缣尺素吾何求。
北固山晚眺
作者：余缙
朝代：清
体裁：古风

石头城东烟水空，金鳌夜吸海底红。天吴啮断白玉虹，渴猊怒攫青芙蓉。中流幻出妙高峰，浮涛拍浪将奚从，似欲渡江随六龙。
晓起闻钟
作者：余缙
朝代：清
体裁：古风

偶出闻晨钟，云自湖南寺。南望不见湖，惟见湖中树。渺渺水石间，因风时一度。何当月明中，泛舟寻湖屿。
癸丑夏日斋居苦雨
作者：余缙
朝代：清
体裁：古风

蠡城五月雨丝密，湿云压檐黑如漆。街头到处水绕门，路上行人泥没膝。舟子舣岸如蛎房，两月何曾脱蓑笠。上年秋涨淹禾苗，农家比户吞声泣。卖丝粜谷望今年，谁道夏霪甚畴昔。一片洪涛浮太清，天风未吹海已立。麰麦方熟尽生耳，陂塘总决江湖一。侵晨插秧水浸畦，薄暮归耕船入室。盎中粟罄妇儿啼，官吏催粮如火急。卖男贴妇安足悲，时有龚黄当见恤。
舟次山阳
作者：余缙
朝代：清
体裁：七言律诗

燕将雏舞柳绵飞，浪涌渔舠鳜正肥。淮酒初浓梅雨暗，吴蚕方老柘风微。农缘输赋田畴薄，官善征商估客稀。惟有野人无逋课，市桥长载月明归。
挽张百熙联
作者：余肇升
朝代：清
体裁：联

成劳驾研经阅微而上，学子如鲫，学校如林，争看铜像陮隗，光绪维新功第一；故居在涝溪槎岭之间，乃嗣予游，乃兄予副，幸托石交宠荫，长沙绋柩涕先零。
挽左宗棠联
作者：余肇康
朝代：清
体裁：联

公学备经济文章，而莫邃于舆地；公勋在闽杭关陇，而莫壮于戎疆；公品齐李郭范韩，而莫肖于诸葛。上下二百余载，几见伟人，论中兴功，除却曾湘乡、胡益阳，更谁抗手；其出山非有荐牍，以投效结主知；其入阁不由甲科，以奇猷协枚卜；其乞身仍许封奏，以退食豫机宜。寿考七十四年，叠膺殊遇，数未了事，惟此鄂罗斯、法兰西，莫副初衷。
挽张之洞联
作者：余肇康
朝代：清
体裁：联

以旧学为一切新政倡，遂辟四千载未有之局；于明公在再传弟子列，难忘二十年佐治所师。
挽张百熙联
作者：余肇康
朝代：清
体裁：联

起家裘纪阮毛南皮诸先正之间，国朝坛坫六文达；同里赵罗刘郑澄圆五尚书而后，大名宇宙一长沙。
挽陆润庠联
作者：余肇康
朝代：清
体裁：联

龙头几见老成在；鵩鸟今非宣室时。
贺张百熙60寿联
作者：余肇康
朝代：清
体裁：联

长沙星明，寿昌南极；曲江鉴朗，扶翼千秋。
城隍庙联
作者：余良栋
朝代：清
体裁：联

其奚以迓神庥，痛疮焉痍焉旱焉涝焉疫言疠焉，我劫后之民，胡竟至此；不敢持无鬼论，看舂者磨者锯者斧者劓者刖者，尔生前有罪，将何所逃。
桃花源联
作者：余良栋
朝代：清
体裁：联

绝境此何来，版宇原非刘氏土；避秦意休问，世家原属晋时人。
汉寿县仪门联
作者：余良栋
朝代：清
体裁：联

有一刻闲，且勤我职；无十分屈，莫入吾门。
度梅岭
作者：余英
朝代：清

磴道参差树杪悬，篮舆典折破苍烟。东分海上千重岭，北尽云中万里天。丞相祠堂仍俎豆，将军名姓纪山川。祇今岭上梅花少，折赠无劳驿使传。
怀任文田
作者：余萧客
朝代：清

系艇东溪畔，花迟春未残。所思今不见，雪霁月生寒。
裕溪言怀
作者：余镔
朝代：清
体裁：五言律诗

静夜人声绝，荒原木叶干。霜风添月色，旅枕速秋寒。揽镜生愁易，支颐遣兴难。何时一杯酒，围坐话团圞。
唐寅祠联
作者：余陛青
朝代：清
体裁：联

身后是非，盲女村翁多乱说；眼前热闹，解元才子几文钱。
挽妻联
作者：余集
朝代：清
体裁：联

济艰辛，尝险阻，贫家妇信难为，痛今朝镜破钗分，欲图梦影重圆，除异世再同青玉案；习荆布，厌绮罗，半生俭应可法，奈尘海飙驰电掣，赢得褶痕如旧，到秋宵怕检缕金箱。
小心坡
作者：余鸿
朝代：清

鱼背崎岖无奈何，小心缓步度高坡。语儿山路休闲险，世路须知险更多。
黄海杂兴
作者：余鸿
朝代：清

浮云变幻岂无心，闲看云飞酒自斟。双壁如门霞是障，群峰拔地笋成林。雪依片石留鸿爪，台峙层峦理素琴。钟子难逢谁识我，高山流水慕知音。
望江楼独眺
作者：余鹍
朝代：清

万里长江百尺楼，远天缥缈望中收。烟边晓市依山集，雨后春潮入郭流。楚塞风涛千里壮，秦淮金粉六朝留。登临无限沧桑感，满目荒凉古石头。
得蒋心余先生归舟信却寄
作者：余鹏年
朝代：清
体裁：七言律诗

风骚托命卜升沉，有数星辰感更深。海内浮云看倦眼，山中丛桂识初心。凉飔伺病须调摄，上水移家几滞淫。望到皖公烦系缆，料缘逋客发悲吟。
次韵荅阮芸台学使柬招即往历下之什
作者：余鹏年
朝代：清
体裁：七言绝句

读画扪碑生面开，诗成不要钵频催。铁公祠里吟风叶，送到栏前作雨来。
潼关
作者：余鹏年
朝代：清
体裁：七言律诗

风陵堆口净风埃，马首鸣蝉树树哀。云入中条将雨去，人随返照过关来。此间浩劫纷难问，无际洪荒郁不开。三晋二崤相向晚，侧身天地一衔杯。
渭城
作者：余鹏翀
朝代：清
体裁：七言绝句

三叠骊歌酒一尊，孤吟客舍近黄昏。满城暮雨杨花白，不出阳关亦断魂。
过王官谷下
作者：余鹏翀
朝代：清
体裁：古风

一村拥树入阴晦，村宇寥寥在山翠。忽惊泉挂满村巅，未知雨过何峰背。泉来争道流残花，是中恐即秦人家。峰回路绝不可到，扰扰山城喧鼓笳。
咏甘蔗
作者：佚名
朝代：清

绿阵连烟垠，风雨化精节。
玉露含青紫，沁彻哲人心。
寿联
作者：佚名
朝代：清
体裁：联

铜镜铭文，长生不老；瓦当篆字，永奉无疆。
题外子蜗寄轩吟草四首
作者：佚名
朝代：清

浇愁买尽瓮头春，陶令贫来笔有神。君具匡时好才调，如何甘自作诗人？琴德愔愔指外音，一回领略一情深。昨宵采得蔷薇露，盥手开函取次吟。自把新笺写不平，宜烟宜雨又宜晴。前生君若非明月，那得诗才水样清！萍飘梗断独伤时，忙煞寻春杜牧之。烽火连江何日息，凄风凄雨夜题诗。
题外子蜗寄轩吟草四首·其一
作者：佚名
朝代：清

浇愁买尽瓮头春，陶令贫来笔有神。君具匡时好才调，如何甘自作诗人？
题外子蜗寄轩吟草四首·其三
作者：佚名
朝代：清

自把新笺写不平，宜烟宜雨又宜晴。前生君若非明月，那得诗才水样清！
题外子蜗寄轩吟草四首·其二
作者：佚名
朝代：清

琴德愔愔指外音，一回领略一情深。昨宵采得蔷薇露，盥手开函取次吟。
题外子蜗寄轩吟草四首·其四
作者：佚名
朝代：清

萍飘梗断独伤时，忙煞寻春杜牧之。烽火连江何日息，凄风凄雨夜题诗。
题黄鹤楼
作者：佚名
朝代：清
体裁：联

万家烟火，四面湖山，看举世攘往熙来，大梦何时得觉；五月梅花，一枝玉笛，羡我公空前绝后，高枕可以无忧。
题黄鹤楼
作者：佚名
朝代：清
体裁：联

城郭依然，看滚滚江流，洵不尽古今恨事；仙人如在，听声声玉笛，吹得开多少尘怀。
题黄鹤楼
作者：佚名
朝代：清
体裁：联

宛然海上三山，藐矣安期，先我亭前探枣实；犹是江城五月，仙乎太白，与君笛里听梅花。
题黄鹤楼
作者：佚名
朝代：清
体裁：联

楼峰江带；舟蚁人潮。
题黄鹤楼
作者：佚名
朝代：清
体裁：联

辛氏有楼谁贳酒；谪仙搁笔我题诗。
题黄鹤楼
作者：佚名
朝代：清
体裁：联

追寻黄鹤千年杳；不让元龙百尺高。
题黄鹤楼
作者：佚名
朝代：清
体裁：联

遥看兔影滚中流，非同承露；恍听鹤声来上界，岂是歌风。
题黄鹤楼
作者：佚名
朝代：清
体裁：联

青莲应怪我来迟，不敢乱题诗，恐为隔江鹦鹉笑；黄鹤已随仙去久，倘教重弄笛，定惊远岫凤凰飞。
题黄鹤楼
作者：佚名
朝代：清
体裁：联

黄鹤偶乘沧海月；白云常带楚江秋。
宿陈氏庄园
作者：佛旸
朝代：清

去郭息尘事，支筇原上村。言寻太丘长，得过辟疆园。竹影半塘水，秋声午夜猿。凌朝登小阁，山色在前轩。
建隆寺题壁
作者：佛旸
朝代：清

建隆何代寺，彰武旧招提。一径秦松里，孤云蜀岭西。台荒花落去，客至鸟空啼。落日江峰远，微吟过小溪。
月夜过雷塘道中
作者：佛旸
朝代：清

谁唱吴歌古渡头，一声清怨过迷楼。凄凉满地芦花月，撩乱连天鸿雁秋。寒树著霜犹是绮，废塘埋玉尚名钩。道人不为繁华感，午夜行吟别有愁。
寄怀智珠师
作者：佛芸保
朝代：清

一纸书传万里心，何年仍复听琴音。平沙旧曲今谁授，多少离怀托苦吟。兰闺梦不到天涯，南北云山道路赊。又是中天秋月朗，夜深应更忆京华。
雨后游极乐寺
作者：佛芸保
朝代：清

连朝春雨喜初晴，为访珠林出禁城。古树遮门如有意，野花遍地不知名。竹依佛殿香弥远，鸟入禅堂语亦清。笑我拈毫才觅句，几声晚鼓又催行。
戊寅秋拜先王父墓下
作者：佟世临
朝代：清

郁郁松楸荫墓田，怆怀往事泪潸然。请缨慷慨终童志，赋鵩沉沦贾傅年。钩党竟成三字狱，招魂欲叩九重天。孤忠未返辽东鹤，俎豆聊分江夏贤。
一斛珠·欢会
作者：佟世南
朝代：清

画楼灯灭。轻开绣户帘低揭。绕阶缓步苍苔滑。芍药栏边，绾了同心结。半覆罗襦松宝袜。绿莎如绣鸳衾叠。檀郎频觑羞双颊。那得轻云，暂掩枝头月。
东坡引·夜闺
作者：佟世南
朝代：清

月儿圆似镜。偏是人孤另。下阶怕露弓鞋影。画裙风不定。画裙风不定。阑干还独凭。露湿苍苔冷。新篁敲遍谁相应。此情郎自省。此情郎自省。
二郎神·感怀
作者：佟世南
朝代：清

别来几日，早多少、病容愁态。护忆著临岐，阳关唱罢，扶手相将同拜。回首征帆迢迢去，天尽处、水云一派。嗟耳畔离歌，眼前行色，恍然如在。无奈。西风别路，万千关塞。暗追悔当初，相思结就，到得几时能解。河水易清，斜阳可挽，唯有佳期难再。相忆处，验取丝添青鬓，玉消香带。
兰陵王·咏柳赠别，和周美成韵
作者：佟世南
朝代：清

雨丝直。弱柳阴阴笼碧。长堤外、芳草夕阳，一派迷离暮烟色。春风到故国。惯送天涯行客。柔条短、不系玉骢，何似游丝袅千尺。悲恻。恨凝积。问何处啼莺，深夜寥寂。春江渺渺情何极。奈曲里哀怨，又生羌笛。枝头清露，似伴我、泪珠滴。
兰陵王·咏柳赠别，和周美成韵
作者：佟世南
朝代：清

雨丝直。弱柳阴阴笼碧。长堤外、芳草夕阳，一派迷离暮烟色。春风到故国。惯送天涯行客。柔条短、不系玉骢，何似游丝袅千尺。追思旧踪迹。正翠拂珠楼，絮舞瑶席。鞦韆院落逢寒食。恨回首人远，梦来相觅，飞花撩乱满古驿。又争认南北。悲恻。恨凝积。问何处啼莺，深夜寥寂。春江渺渺情何极。奈曲里哀怨，又生羌笛。枝头清露，似伴我、泪珠滴。
十二时·登钓台
作者：佟世南
朝代：清

奇峰万叠锁澄江，但见钓台天际。正凭眺、愁云四起。忽感十年情思。鞭指燕山，剑挥越峤，都付西风泪。想当日、五月披裘，不下元纁，只烟雨一竿而已。问如今、有谁还记，指点濑头旧事。附托云霄，声闻岩穴，不独严光矣。笑客星犯座，太史应也附会。避利名、利名仍有，何必黄昏过此。奋袖一歌，阴霾都散，明月秋如洗。许剑荒亭外，野鹤长空清唳。
十六字令·咏秋水
作者：佟世南
朝代：清

秋水影，溶溶夜月中。明如练，裁剪有西风。
千秋岁·席上偶拈
作者：佟世南
朝代：清

水亭过雨。夹岸凉生树。疏箔捲，微风度。圆荷翻翠盖，暗柳摇烟缕。东岭外，微云破处银蟾吐。河朔堪忘暑。高会开樽俎。同啸咏，谁宾主。酒和清露泻，剑拂寒星舞。归骑促，馀溪城上黄昏鼓。
华胥引·端午述怀
作者：佟世南
朝代：清

短蒲漾水，新竹梢云，暖风正好。谩学长生，綵丝臂上红欲耀。竞看楚女吴娃，试小纨纤缟。画鹢争飞，渡头箫鼓缭绕。千载湘君，到而今、有谁凭吊。朱符艾虎，催老几多年少。岁岁榴红似火，忍将人照。憔悴情悰，古来谁个知道。
南乡子·京口怀古
作者：佟世南
朝代：清

雾散古城头。满目云山北固楼。风景不殊人世换，含愁。落日无言江水流。西北望神州。无限新亭泪未收。马上健儿征战尽，凝眸。荒草萧萧故垒秋。
南柯子·偶来
作者：佟世南
朝代：清

曙雪凝琼貌，春山压翠蛾。偶来芳径暂婆娑。喜得书斋深处，少人过。小立兜金缕，閒行整砑罗。樱桃微绽笑生窝。低问花间句读，是如何。
南浦·客钱塘怀俞季瑮北游
作者：佟世南
朝代：清

雁归南浦，又萧条、疏影对黄花。欲倒新亭浊酒，往事倍堪嗟。独上南屏高处，怅钱塘、烟火几人家。问二三知己，何为浪迹，琴剑客天涯。有得几时少壮，莫蹉跎、瞬息负年华。为望玉门千里，满眼障飞沙。欲向西湖寻胜迹，江城到处起悲笳。漫登高吊古，怀人都付夕阳斜。
双双燕·忆金陵
作者：佟世南
朝代：清

又春到了，听三叠阳关，行人如醉。云山阻隔，杨柳故园青未。回首长江无际。又说甚、六桥流水。枕前迷却乡魂，花里频迟归计。不见钟山风味。羡月下笙歌，云中环佩。羁栖结伴，只有双双燕子。音信天涯难寄。但认著、吴头楚尾。短吟写就长笺，窗外落红溅泪。
天仙子·皋亭看桃花
作者：佟世南
朝代：清

隐隐青山濛碧雾。小艇但随流水去。荒村何处问桃花，芳草渡。斜阳暮。一片红云遮去路。偏怪东风吹不住。点点胭脂飘细雨。人家疑在武陵源，花乱舞。莺乱语。只恐刘郎来又误。
孤鸾·闺忆
作者：佟世南
朝代：清

孤鸾惊见。叹黛妒愁眉，粉悲瘦面。凝立墙头，分付一年春怨。懊恨东君相促，把韶华、尽归莺燕。况复轻帆别后，有许多肠断。更那堪芳信天涯远。纵梦到江南，一霎还转。淮水春来涨，抵相思一半。珠帘欲钩又下，怕人随、柳绵花片。记得玉郎姓字，倩鹦哥频唤。
宝鼎现·过云居山房，访叶林屋、岂僧昆仲
作者：佟世南
朝代：清

长林雨过，山翠如沐，鸟啼相应。绕城堞、攀云独上，点点嫩苔生小径。高岭外、听清风乍起，吹落半天钟磬。却最爱、名蓝幽寂，佛火岚光相映。尽日门掩无人到，任閒庭、云卧花冷。回首望、湖光咫尺，一片澄波如拭镜。喜二妙、幽栖相并。占尽晨光暮景。叹今日、诗才画手，谁向艺林驰骋。尔我相携，共游赏、岂辞新咏。更清泉瑩玉，花椀香浮绿茗，促坐语笑、浑忘永。归路寒烟暝。振衣袂、长啸高冈，却把千山唤醒。
宝鼎现·过云居山房，访叶林屋、岂僧昆仲
作者：佟世南
朝代：清
体裁：词

长林雨过，山翠如沐，鸟啼相应。绕城堞、攀云独上，点点嫩苔生小径。高岭外、听清风乍起，吹落半天钟磬。却最爱、名蓝幽寂，佛火岚光相映。尽日门掩无人到，任閒庭、云卧花冷。回首望、湖光咫尺，一片澄波如拭镜。喜二妙、幽栖相并。占尽晨光暮景。叹今日、诗才画手，谁向艺林驰骋。尔我相携，共游赏、岂辞新咏。更清泉莹玉，花碗香浮绿茗，促坐语笑、浑忘永。归路寒烟暝。振衣袂、长啸高冈，却把千山唤醒。
宝鼎现·过云居山房，访叶林屋、岂僧昆仲
作者：佟世南
朝代：清
体裁：词

长林雨过，山翠如沐，鸟啼相应。绕城堞、攀云独上，点点嫩苔生小径。
高岭外、听清风乍起，吹落半天钟磬。却最爱、名蓝幽寂，佛火岚光相映。
尽日门掩无人到，任闲庭、云卧花冷。回首望、湖光咫尺，一片澄波如拭镜。
喜二妙、幽栖相并。占尽晨光暮景。叹今日、诗才画手，谁向艺林驰骋。
尔我相携，共游赏、岂辞新咏。更清泉莹玉，花碗香浮绿茗，促坐语笑、浑忘永。
归路寒烟暝。振衣袂、长啸高冈，却把千山唤醒。
小重山·同诸子集王绥山蛛隐亭
作者：佟世南
朝代：清

日暖池塘春草齐。杜鹃花影外、杜鹃啼。小亭西畔夕阳低。新雨过，山翠欲沾衣。满眼旧相知。客边重此会、共传杯。更阑莫惜醉如泥。东风里，千点落花飞。
山花子·无题
作者：佟世南
朝代：清

芳信无由觅彩鸾。人间天上见应难。瑶瑟暗萦珠泪满，不堪弹。枕上彩云巫岫隔，楼头微雨杏花寒。谁在暮烟残照里，倚阑干。
开元乐·秋思
作者：佟世南
朝代：清

夹岸芙蓉泣露，一行鸿雁吟秋。无限风前泪点，夕阳人倚西楼。
御街行·寄怀王丹麓即次原韵
作者：佟世南
朝代：清

纷纷黄叶摇空砌。灯影瘦、蛩声碎。伊人何在溯苍葭，空见寒霜盈地。痴情无那，愿随明月，长照人千里。清樽未毕心先醉。酒满前、疑垂泪。红萸黄菊竞秋芬，总入愁怀无味。钟陵景色，望君来赋，三舍予退避。
御街行·忆亲
作者：佟世南
朝代：清

西陵滞迹今三月。叹久与、庭闱别。遥遥无计问晨昏，梦逐白云飞越。长歌屺岵，频怀甘旨，不住肠如结。椿柯浥露添新叶。看瑶砌、红萱发。不应日暮倚闾时，添却鬓边霜雪。拟将春酒，归来堂上，醉把斑衣曳。
忆王孙·春情
作者：佟世南
朝代：清

永日金炉萦细篆。春愁偏觉情怀懒。杜宇又惊幽梦转。人不见。一帘月影和花捲。
忆秦娥·暮春
作者：佟世南
朝代：清

长亭暮。春光欲去谁留住。谁留住。东风无赖，落花无主。玉箫声断兰皋渚，垂杨乱绕青溪渡。青溪渡。窗中迷却，梦中归路。
念奴娇·落梅
作者：佟世南
朝代：清

薄劣东风，怪朝来吹堕、一林香雪。不照美人妆额上，暗度绿窗朱闼。蝶翅翩翻，鱼鳞飘荡，迷却罗浮月。酸心梅子，枝头一点偷结。忆昔乍逗春情，淡妆初试，浅笑生银靥。终日倚栏凝望眼，素袖不胜寒怯。玉碎楼头，粉消镜里，肠断君休说。笛声正在，斜阳影外呜咽。
扬州慢·放鹤亭梅花
作者：佟世南
朝代：清

老干浑苔，柔条未萼，几枝零落荒亭。望空山落日，正笛韵凄清。自双鹤、高飞去后，亭前三百，雾锁烟横。到而今都随流水，暗逐浮萍。辽阳梦返，算逋仙、重到须惊。念疏影横斜，暗香浮动，难赋幽情。水畔红亭空尔，波荡漾、夜月无声。但坟前芳草，春风著处还生。
摘得新·留春
作者：佟世南
朝代：清

饮一卮。教春休便归。垂杨飘絮尽，袅残丝。东风留得啼莺住，又花飞。
月下饮·本意
作者：佟世南
朝代：清

春漏永，对饮百花丛。沉醉了，风前鬟自乱，月下舞偏慵。香腮元是晕微红。非关春酒浓。
望江南 其一 闺情
作者：佟世南
朝代：清

閒倚槛，螺翠淡眉尖。满院落花春昼静，一窗疏雨暮寒添。不病也恹恹。
望江南 其二 闺晚
作者：佟世南
朝代：清

天乍晚，才欲下帘栊。转侧自怜娇影好，一灯微映小窗红。细雨碧纱中。
望江南·闺情
作者：佟世南
朝代：清

閒倚槛，螺翠淡眉尖。满院落花春昼静，一窗疏雨暮寒添。不病也恹恹。天乍晚，才欲下帘栊。转侧自怜娇影好，一灯微映小窗红。细雨碧纱中。
水调歌头·放歌
作者：佟世南
朝代：清

东海蜃楼起，天半泻黄河。此事茫茫无据，造化究如何。欲待催烧笔砚，只怕万般愁恨，无处可消磨。且共狗屠饮，起舞影婆娑。君不见，春来去，落花多。少年易老，问谁有计驻羲和。叹我壮怀未遂，腰下宝刀难脱，惆怅已蹉跎。不惜唾壶缺，且自发悲歌。
汉宫春·咏瓶中五色牡丹
作者：佟世南
朝代：清

春艳花王，剪云霞五彩，乍制轻衣。淡描浓抹，全胜十样新眉。汉宫春晓，露纷纷、粉黛胭脂。爱姊妹，梳妆各别，一般国色天姿。最怕雨欺风妒，向胆瓶欹侧，如诉幽思。窗中绣帘深掩，蜂蝶休窥。浮香泉煖，锁洞房、不放春归。更何用，玉环捧砚，沉香亭畔题诗。
沁园春·沧洲怀古
作者：佟世南
朝代：清

回首京华，云山千叠，暮雨乍晴。念乌衣巷口，分飞旧燕，黄金？下，长绕新莺。好友忘形，联诗成韵，一片孤帆天际行。停桡问，是沧洲近也，客梦方醒。烟凝远水空明，见麦秀两岸青。想晋时人物，凄风疏柳，汉家枝叶，遗垒残星。仙岛犹存，麻姑何在，东望蓬瀛千古情。还堪听，这木门城下，夜柝寒声。
沁园春·沧洲怀古
作者：佟世南
朝代：清
体裁：词

回首京华，云山千叠，暮雨乍晴。念乌衣巷口，分飞旧燕，黄金�下，长绕新莺。好友忘形，联诗成韵，一片孤帆天际行。停桡问，是沧洲近也，客梦方醒。烟凝远水空明，见麦秀两岸青。想晋时人物，凄风疏柳，汉家枝叶，遗垒残星。仙岛犹存，麻姑何在，东望蓬瀛千古情。还堪听，这木门城下，夜柝寒声。
沁园春·沧洲怀古
作者：佟世南
朝代：清

回首京华，云山千叠，暮雨乍晴。念乌衣巷口，分飞旧燕，黄金𧥧下，长绕新莺。好友忘形，联诗成韵，一片孤帆天际行。停桡问，是沧洲近也，客梦方醒。烟凝远水空明，见麦秀两岸青。想晋时人物，凄风疏柳，汉家枝叶，遗垒残星。仙岛犹存，麻姑何在，东望蓬瀛千古情。还堪听，这木门城下，夜柝寒声。
沁园春·赠梁冶湄
作者：佟世南
朝代：清

百里名区，制锦才优，自足徜徉。便流览湖光，何妨薄宦，沉酣书轴，时近芸香。宗伯词华，司农雅奏，家学由来擅冀方。新诗好，早云飞郢里，锦濯川江。西泠不逊河阳。更栽得、名花万树芳。爱夙驾行春，香风拂袖，留宾醉月，深夜飞觞。忆我当年，曾陪宴赏，霄汉襟期未可忘。今重到，喜凫飞不远，还觐龙光。
河满子·怀金陵诸同人
作者：佟世南
朝代：清

记得临岐话别，江亭执手徘徊。折柳折花频记取，莫教春独归来。谁料而今淹滞，红榴照眼争开。料得文坛知己，也应费尽幽怀。江上黄鹏堪载酒，双柑谁共追陪。听著五更风雨，梦魂飞绕花台。
浣溪纱 其一 代闺人寄发
作者：佟世南
朝代：清

轻剪乌云一缕柔。寄郎聊与结绸缪。梳妆休忆旧红楼。灯下懒教添剃尾，帐中谁看坠搔头。丝丝难囗许多愁。
浣溪纱 其二 代答
作者：佟世南
朝代：清

云比轻松柳比柔。情丝恨缕自绸缪。曾看梳掠在妆楼。截发已堪传密意，香毫空复写蝇头。暗中转看转生愁。
浣溪纱·代闺人寄发
作者：佟世南
朝代：清

轻剪乌云一缕柔。寄郎聊与结绸缪。梳妆休忆旧红楼。灯下懒教添剃尾，帐中谁看坠搔头。丝丝难囗许多愁。云比轻松柳比柔。情丝恨缕自绸缪。曾看梳掠在妆楼。截发已堪传密意，香毫空复写蝇头。暗中转看转生愁。
浪淘沙 其一 夜怀
作者：佟世南
朝代：清

玉露酿秋寒。怕杀衾单。凤楼人远信难传。立尽清宵明月影，依旧孤眠。寂寞小窗前。落叶珊珊。西风吹梦到江关。一霎相逢还去了，烟水云山。
浪淘沙 其二 相望
作者：佟世南
朝代：清

相望隔重闉。两地消魂。青山千叠锁寒云。梦去梦来遮不住，几个黄昏。柳叶展眉颦。莺燕纷纷。不晴不雨奈何春。尽道养花天气好，恼杀离人。
浪淘沙·夜怀
作者：佟世南
朝代：清

玉露酿秋寒。怕杀衾单。凤楼人远信难传。立尽清宵明月影，依旧孤眠。寂寞小窗前。落叶珊珊。西风吹梦到江关。一霎相逢还去了，烟水云山。相望隔重闉。两地消魂。青山千叠锁寒云。梦去梦来遮不住，几个黄昏。柳叶展眉颦。莺燕纷纷。不晴不雨奈何春。尽道养花天气好，恼杀离人。
满庭芳·怨别
作者：佟世南
朝代：清

手煖金卮，泪分罗帕，尽君此刻绸缪。无情寒日，斜照越江头。今夜孤舟有梦，应未识、能到妆楼。长亭外，春光无赖，风起落花愁。悠悠。从此别，鱼书雁字，两处沉浮。恨断云残雨，佳丽扬州。多少倡条冶叶，谁能似、柳絮温柔。还愁是，霜天萧摵，衰落不胜秋。
满江红·过昭关怀古
作者：佟世南
朝代：清

百尺雄关，遥望处、势分吴楚。临断岸、扁舟乍舣，独来吊古。哀雁吟霜孤月冷，阴风拂水江潮怒。正凭高、默默感予怀，谁堪诉。思昔日，孤忠苦。向此地，重开阻。叹兵屯虎豹，欲飞难度。楚树吴云犹在眼，吹箫乞食归何处。但如今、铁限锁寒烟，迷榛莽。
满江红·闺夜
作者：佟世南
朝代：清

立尽黄昏，任吹我、西风凄切。偏无奈、绮罗不胜，肌寒如铁。别后閒情频入梦，枕前旧恨空啼血。向人前、岂是故相瞒，原难说。灯黯黯，长欲灭。心耿耿，空悲咽。尽三更银漏，声声听彻。雁帛鳞书难问取，冰弦玉管成虚设。到不如、醉里了生涯，拚愁绝。
点绛唇 其一 过柴以忱园中赏牡丹
作者：佟世南
朝代：清

高下层台，移栽洛浦花多种。粉轻脂重。五色云霞拥。相对花前，频把金樽送。香风动。蜂狂蝶纵。不醒迷花梦。
点绛唇 其二 忆情
作者：佟世南
朝代：清

忆昔芳时，花间曾绾同心结。飞飞蝴蝶。细草轻烟抹。何事而今，楼迥人难接。愁千叠。玉钗敲折。一枕残更月。
点绛唇·过柴以忱园中赏牡丹
作者：佟世南
朝代：清

高下层台，移栽洛浦花多种。粉轻脂重。五色云霞拥。相对花前，频把金樽送。香风动。蜂狂蝶纵。不醒迷花梦。忆昔芳时，花间曾绾同心结。飞飞蝴蝶。细草轻烟抹。何事而今，楼迥人难接。愁千叠。玉钗敲折。一枕残更月。
玉楼春·佳人
作者：佟世南
朝代：清

低垂红袖杯慵举。滟滟春醅含又吐。翠蛾深锁不因愁，媚态故教郎看取。夜深金鸭销香缕，娇鸟不啼花睡去。远峰疑接楚台云，宿雾化为巫峡雨。
玉烛新·无题
作者：佟世南
朝代：清

旧时携手地。正新月如钩，繁花似绮。西陵春晚，归鞍速、谁料忽然抛弃。征鸿盼尽，镇不见、锦书香字。犹记得、饯饮长亭，尊前暗嘘愁气。迢递南归程途，望越水吴山，断云千里。谁家歌吹。偏促我、客邸数行珠泪。秦楼旧事。但恍惚、五更梦里。未消得、一霎离愁，翻教心碎。
画屏秋色·感旧
作者：佟世南
朝代：清

独自倚阑角。叹病起、满眼秋光萧索。塞雁初来，天长地远，锦书难托。此际总相逢、已误了西楼旧约。那更腰肢如削。镇长日多愁，梧桐叶坠，渐渐西风做冷，越罗难著。飘泊。非关情薄。被巫峡、雨云迷却。翡翠香销，胭脂红淡，相思都错。往事不堪提，正少年输他行乐。日晚自开帘幕。江上望归舟，但见夕阳照处，滚滚寒潮初落。
白苧·咏秋海棠
作者：佟世南
朝代：清

向閒阶斜傍，不假东君，偏饶丰致。微醉潮红，问消魂何事。风寒露冷，垂头忘睡，起揭帘拢香细细。芙蓉苑、相映一枝开，还堪对、薄情惆怅，空忆侬家姊妹。知甚时、萧郎代拭清宵泪。疑是佳人，环佩归也，促膝留欢，月华增媚。莫待秋深，怨朝阳憔悴。一霎摧残，芭蕉和雨碎。悔悔过东篱，难携手、无言恨多，苦被抛弃。搔首因思，解语当年，犹剩名字。岂道春来，看著夭桃似。
破阵子·客怀
作者：佟世南
朝代：清

南越烽烟黯黯，东吴驿路迢迢。马上十年来复去，露影霜花满宝刀。征途枫叶飘。幸有金尊醉客，解鞍暂驻今宵。梦断关山秋雁度，酒醒江城夜月高。冷风吹敝貂。
菩萨蛮·春闺
作者：佟世南
朝代：清

煖风轻掮游丝袅。绿窗睡起闻啼鸟。何处认伊家。隔墙无数花。小庭春欲暮。满地飘红雨。晓踏翠苔看。双鸳香露寒。
薄倖·春思
作者：佟世南
朝代：清

远岫衔云，寒塘破冻，春服初来未试。笛弄梅花，酒斟竹叶，总觉醉歌无味。向眼前、紫陌红楼，如何动是伤心地。笑约负踏青，情忘斗草，总是无端憔悴。还记得、病里慇勤，愁时将息，此意向谁提起。松亭别泪，竹岭离筵，恍在五更梦里。想东风、几度莺花夜月，小楼何事辜鸳被。春江目断，空把画阑划碎。
蝶恋花 其一 春来
作者：佟世南
朝代：清

不道春来偏困我。多少韶华，都向愁中过。窗外繁红娇欲堕。枕前幽梦云难锁。雨泣孤灯人未卧。锦被寒生，实鼎焙馀火。把酒破愁愁不破。今宵毕竟如何妥。
蝶恋花 其二 晓行
作者：佟世南
朝代：清

彻夜乡心千万缕。听得骊驹，嘶过村西路。才唱邻鸡天未曙。仆夫抵死催人去。挂壁灯光寒不吐。上了征车，更问沙河渡。一望前川迷晓雾。茫茫都是凝愁处。
蝶恋花·别情
作者：佟世南
朝代：清

记得留伊留不住。马逐车驰，相送还随去。青山路尽大江横，此地生成离别处。传道锦帆归鹤渚。门外桃花，不管韶光误。西湖犹自隔南湖，夜夜西风吹雁度。
蝶恋花·春来
作者：佟世南
朝代：清

不道春来偏困我。多少韶华，都向愁中过。窗外繁红娇欲堕。枕前幽梦云难锁。雨泣孤灯人未卧。锦被寒生，实鼎焙馀火。把酒破愁愁不破。今宵毕竟如何妥。彻夜乡心千万缕。听得骊驹，嘶过村西路。才唱邻鸡天未曙。仆夫抵死催人去。挂壁灯光寒不吐。上了征车，更问沙河渡。一望前川迷晓雾。茫茫都是凝愁处。
蝶恋花·暮春酬朱若始见过
作者：佟世南
朝代：清

风袅柳丝烟弄碧。一个啼鹃，催得春归疾。客里襟怀谁解识。小窗坐看移红日。昼永兽炉香篆息。门外停车，正喜来佳客。相对高谈忘景夕。空阶莫问花狼藉。
解连环·春思
作者：佟世南
朝代：清

重重楼阁。把春愁惹下，怎生安著。要晓得、没甚心情，看紫燕黄鹂，碧桃红药。记得当年，对明月、共调弦索。又寻芳斗草，金凤玉鱼，尽总输却。追思那禁泪落。总春光依旧，离愁难托。岂是忘了叮咛，任海角天涯，到处飘泊。酒注金卮，对此景、难成孤酌。况杨花、飞去飞来，穿帘透幕。
谒金门·春感
作者：佟世南
朝代：清

春寂寂。人似晓风无力。露湿残花飞不得。满阶红泪滴。骄马未回空碛。芳草又生南陌。十二阑干和恨立。日斜山影直。
贺新郎·湖上醉歌赠沈遹声
作者：佟世南
朝代：清

耳热还须酒。但持觞、仰天大笑，莫随人后。落落吾侪堪白眼，世事于君何有。任薄暮、浮云归岫。怅望孤山梅尽也，绕西湖、欲绾苏公柳。才对影，讶清瘦。临风自问频搔首。慢回思、小青冢上，几添僝僽。梦里春来无计是，留得穷愁如旧。听杜宇、泪浇双袖。拟换扁舟寻宿约，问苍穹、可许疏狂否。杯再举，曲三奏。
踏莎行·东墙
作者：佟世南
朝代：清

挼柳风轻，抹莎烟淡。微闻香气来天半。粉香一带是银河，彩云捧出芙蓉面。惹得蜂迷，顿教蝶恋。轻轻语笑声将远。鞦韆犹自架花丛，残红寂寂飞庭院。
送入我门来·西湖
作者：佟世南
朝代：清

教妓楼空，梦儿亭古，西泠冷落秋光。湖上轻舠，归不待斜阳。何年鹤去孤山寂，又一派松声岳墓荒。苦被晨钟暮鼓，催趱烟云变态，十里横塘。只有关情，一事未能忘。数声河满吹杨柳，有几滴、胭脂下海棠。
采桑子·疏放
作者：佟世南
朝代：清

少年到处成疏放，只为伤春。不为伤春。憔悴年年酒一樽。相逢偏是增离思，见也消魂。别也消魂。疏雨微风妒月痕。
阮郎归·杏花疏雨洒香堤
作者：佟世南
朝代：清

杏花疏雨洒香堤，高楼帘幕垂。远山映水夕阳低，春愁压翠眉。
芳草句，碧云辞，低徊闲自思。流莺枝上不曾啼，知君肠断时。
阮郎归·过十锦塘感旧
作者：佟世南
朝代：清

杏花疏雨洒香堤。高楼帘幕垂。远山映水夕阳低。春愁压翠眉。芳草句，碧云辞。低徊閒自思。流莺枝上不曾啼。知人肠断时。
阮郎归·过十锦塘感旧
作者：佟世南
朝代：清
体裁：词

杏花疏雨洒香堤。高楼帘幕垂。远山映水夕阳低。春愁压翠眉。
芳草句，碧云辞。低徊闲自思。流莺枝上不曾啼。知人肠断时。
风入松·帐中
作者：佟世南
朝代：清

兰缸斜照碧纱厨。香篆袅流苏。鸳衾不整春宵煖，轻笼著、一半罗襦。殢了烟鬟软语，倩伊香臂横舒。脸花泥枕褪红酥。鬓枣坠龙须。朦胧星眼浑如醉，低声道、睡了何如。试看西窗花影，看看摇落蟾蜍。
鹊桥仙 其一 夜怀
作者：佟世南
朝代：清

影迷银蜡，光凝玉乳，梦被彩云邀截。低鬟障袖不闻声，比中酒、心情还怯。帐绡隐约，帘钩摇漾，残漏沉沉未绝。忽惊风雨夜来多，认一派、朦胧花月。
鹊桥仙 其三 端阳前一夕饮顾向中园
作者：佟世南
朝代：清

蜀葵似锦，海榴如火，风拂小亭无暑。菖蒲绿映酒杯红，早知是、明朝重午。新题相和，良朋快聚，莫问天边晴雨。客中有酒可销愁，且随分、钗符艾虎。
鹊桥仙 其二 王峄桐邀看海棠
作者：佟世南
朝代：清

閒庭雨过，画阑风暖，带湿海棠红腻。夜来香雾暗朦胧，唤不醒、杨妃春睡。棋敲玉局，杯浮绿蚁，喜与故人相对。残春行客去难留，那得共、花前长醉。
鹊桥仙·夜怀
作者：佟世南
朝代：清

影迷银蜡，光凝玉乳，梦被彩云邀截。低鬟障袖不闻声，比中酒、心情还怯。帐绡隐约，帘钩摇漾，残漏沉沉未绝。忽惊风雨夜来多，认一派、朦胧花月。閒庭雨过，画阑风暖，带湿海棠红腻。夜来香雾暗朦胧，唤不醒、杨妃春睡。棋敲玉局，杯浮绿蚁，喜与故人相对。残春行客去难留，那得共、花前长醉。蜀葵似锦，海榴如火，风拂小亭无暑。菖蒲绿映酒杯红，早知是、明朝重午。新题相和，良朋快聚，莫问天边晴雨。客中有酒可销愁，且随分、钗符艾虎。
大庾岭
作者：佟世思
朝代：清

万折河山四望开，萧萧行李独登台。雨余云净千峰出，日暮天高一雁来。炎塞不传江上使，瘴烟遥散海南雷。夜深应有罗浮梦，岭路仙人旧种梅。
新柳行
作者：佟世思
朝代：清

烽烟漠漠昏芳甸，千条新柳当春见。遥忆高楼万里人，晓来坐听娇莺啭。高楼南望已沾巾，妾梦还伤塞北春。去年此日相思树，今日今年肠断人。别来不觉春光蚤，春光减尽朱颜老。妆台明镜倚春云，陌上雕鞍映青草。可惜青青掩画楼，狂夫何事觅封侯。开帘怕见杨花落，化作浮萍逐水流。
沙涧
作者：佟世思
朝代：清
体裁：七言律诗

翠微横接暮烟生，人向疏林落照行。土壁繁花鸣络纬，野田流水立鵁鶄。石根朱实垂垂见，马首青山面面迎。何处更寻南下路，隔溪啼鸟送归程。
沙涧
作者：佟世思
朝代：清

翠微横接暮烟生，人向疏林落照行。土壁繁花鸣络纬，野田流水立。石根朱实垂垂见，马首青山面面迎。何处更寻南下路，隔溪啼鸟送归程。
登黄鹤楼四首·其一
作者：佟世思
朝代：清
体裁：七言律诗

高楼面面簇芙蓉，好景真如画里逢。大别横空开一镜，小孤逆浪锁千峰。山中繁露垂仙枣，地上秋风乱古松。对此长江见晚照，凭阑西望水溶溶。
登黄鹤楼四首·其三
作者：佟世思
朝代：清
体裁：七言律诗

江树青青压万株，年时兵住洞庭湖。饥乌失队飞难定，战骨沈江浸已枯。燐火渔灯纷上下，寒涛秋雨远模糊。如今且喜妖氛净，独立危楼许腐儒。
登黄鹤楼四首·其二
作者：佟世思
朝代：清
体裁：七言律诗

魏武曾书涌月台，矶头流水尚潆洄。澄江鼓吹淩空发，落日旌旗捲地来。乌鹊声喧愁野烧，东南风起恸雄才。至今片石亭亭立，憔悴寒花土一堆。
登黄鹤楼四首·其四
作者：佟世思
朝代：清
体裁：七言律诗

汉口滔滔一水流，千年财货甲皇州。两江日影明鱼网，十里风樯聚客舟。去国何人新堕泪，入秋此地最生愁。鹧鸪听罢山将雨，惆怅谁能不白头？
天门山
作者：佟凤彩
朝代：清

百战生还解佩刀，扁舟东去走江皋。鬼神护此千秋石，阊阖开当万里涛。白日行空天马过，黑风吹浪海鱼高。扪萝直到云烟里，惆怅山灵笑二毛。
晚登保安城西望小顶山
作者：佟凤彩
朝代：清

碧嶂青青翠色横，夕阳直射古荒城。乱峰烟锁层层秀，瀑水晴悬的的明。鸟弄余辉缘树语，樵迷幽径带云行。停骖西望饶佳致，远隔关山忆帝京。
过襄城石首山
作者：佟凤彩
朝代：清

汝水驱车马，扬鞭指翠屏。泉声冲石落，鹤唳隔烟听。远树连云淡，微风拂草青。轩辕曾问道，留咏寄山灵。
赠陈雨亭
作者：佟应
朝代：清

路上逢君一慨然，短衣破帽向人前。昔时曾记南楼话，劝汝归耕北郭田。四海论交谁纳履，十年谋道可忘筌。空思闭户终难得，仆仆风尘好自怜。
咏鹤
作者：佟法海
朝代：清

丹顶由来异，玄裳自少文。生成云水性，偶与凤鸾群。翘足怜孤影，乘轩耻俗氛。长鸣因警露，岂为九天闻。
浔阳楼
作者：佟法海
朝代：清

琵琶一曲断肠声，触拨当筵谪宦情。为语江州白司马，留将眼泪哭苍生。
送查悔馀还乡兼寄贾奠坤二首
作者：佟法海
朝代：清

生平文字友，引疾得休官。老去身须惜，归来梦亦安。江风吹浪急，山雨逐人寒。惟有怜同调，长嗟离别难。忆昨青云侣，偏承恩渥殊。出同陪羽猎，入共侍蓬壶。老境怜分散，天涯各一隅。秦邮如过棹，为我问珠湖。
送查悔馀还乡兼寄贾奠坤二首·其一
作者：佟法海
朝代：清

生平文字友，引疾得休官。老去身须惜，归来梦亦安。江风吹浪急，山雨逐人寒。惟有怜同调，长嗟离别难。
送查悔馀还乡兼寄贾奠坤二首·其二
作者：佟法海
朝代：清

忆昨青云侣，偏承恩渥殊。出同陪羽猎，入共侍蓬壶。老境怜分散，天涯各一隅。秦邮如过棹，为我问珠湖。
勉儿勤学
作者：佟素衡
朝代：清

庭槐渐觉影婆娑，岁月催人老奈何。昼永尔宜勤课读，夜深余亦爱吟哦。从来自恃闻偏浅，到处心虑识愈多。美玉琢磨终作器，分阴须惜莫蹉跎。
罗浮
作者：佟钺
朝代：清

十载罗浮梦，新秋问海门。云从双涧合，翠拥一峰尊。大药留丹灶，长生剩水源。妻梅林处士，归老定何村。
三元洞
作者：侯云松
朝代：清

巉岩恣幽讨，蹇步强济胜。得少未云足，因端委必竟。悬崖亘奇石，势与山争横。牵确跻其巅，侧足未可并。壮哉共贾勇，欲退孰容请。灵境奥而曲，蚁穴拓风磴。下临不测江，惊眼眩难定。摄衣上杰阁，更极千里兴。危栏各枝梧，缩手聊一凭。遥看天门山，拥髻晓妆靓。朝朝画双蛾，淡抹照明镜。我闻温太真，犀焰逼蛟腥。至今风涛声，俯瞰那敢听。翻身出幽谷，伛偻还折磬。升高视空阔，荡荡江天净。捷宁羡猱飞，间足悦鸟性。逡巡及山半，细草衬微径。驻足一回头，险绝气犹屏。
十一日招城东小集示观早春掩关之作次韵
作者：侯云松
朝代：清

才可冲泥即见寻，山窗清话又更深。攒眉到处曾逃社，把臂当时已入林。竹马骑来谁骏跛，纸鸢飞去各升沈。惟应头白仍相对，三十余年共此心。
寄黎二樵
作者：侯云松
朝代：清

书来读罢更销魂，双袖频揩泪眼昏。怪底经年成阔绝，可怜垂死幸生存。山中著作应千古，海内交游孰并论。我付相思与无忌，殷勤重访百花村。
郊行
作者：侯仁朔
朝代：清

好路何曾有，无端出里门。诗随秋草陌，愁入暮鸦村。不饮难谋醉，耽游易断魂。临风忘坐久，细月挂黄昏。
元旦次徐木公韵
作者：侯体蒙
朝代：清

无端寒疾起迟迟，那更桃符初换诗。箫鼓一城春昼永，云山百里梦魂移。难禁儿女嗟多累，暂假壶觞慰所期。五十三春今近矣，萧萧旅馆但题诗。
同友人吊江淹墓
作者：侯体随
朝代：清

江淹富文藻，梦花结思深。所惜历乱朝，众口甚铄金。赋成恨与别，生死友朋心。更忆狱中书，涕泗忽沾襟。千载倏忽度，棘荆生古墓。土黝草芽青，东风吹老树。我携良友来，慷慨悲其遇。村剧奏嘈杂，新碑镌谬误。毋乃冢中人，泠然嗤而怒。
中秋坐月有感
作者：侯元棐
朝代：清

秋月仍如此，荒村倍可怜。百年新白发，万事老青毡。蟋蟀吟何苦，蟾蜍影自圆。亲情常共酌，牢落一灯前。
春郊晚步
作者：侯光第
朝代：清

春光日已暮，策杖过柴门。杨柳隔溪笛，桃花何处村。古风看父老，揖客有儿孙。兴尽归途晚，苍然烟水昏。
登锡山
作者：侯光第
朝代：清

山意正萧瑟，登临感慨多。冷云高不落，秋水淡无波。天外孤帆远，遥空独雁过。征南诸将士，消息近如何。
舟行
作者：侯光第
朝代：清

娇鸟隔花啼，轻帆度小溪。岸容频改树，麦秀不分畦。流水心俱静，春山黛与齐。风前能睇望，人在夕阳西。
华藏山
作者：侯凤芝
朝代：清

山色半天青，入山忽已失。惟见水中山，苍润岚可悦。
太湖遇风
作者：侯凤芝
朝代：清

水势何浩浩，大风起震泽。涛涌欲断岸，湍急碎日色。连山束两旁，横波不能溢。万古荡其崖，土尽见山骨。回思发棹初，湖面波光碧。归舟未移时，涛头已千尺。心自轻江潭，身已苦反侧。归来卧匡床，犹似风湍激。
尚友堂
作者：侯凤芝
朝代：清

精舍五湖边，堂前耸绝壁。徐步随涧曲，一洞杳然黑。阴气森逼人，前岁雪犹积。侧身穿峡罅，岚重无日色。路穷渐有光，洞口乳峰塞。落叶寂无声，足音响山石。登高瞰波光，何处渔舟笛。
春晚题塔映村
作者：侯凤芝
朝代：清

一榻蕙千丛，人眠花气中。梦寒非自雨，香远不禁风。曲涧拖平碧，深林满落红。几声清磬响，唯觉客心空。
澹宁馆
作者：侯凤芝
朝代：清

高阁何清幽，湖光在檐角。萧萧叶响阶，俯视千尺竹。闲云出湖边，一半抱山足。碎石落空树，树包石为腹。时闻落子声，巉峰作棋局。长啸临碧空，斜阳去何速。
管社山庄
作者：侯凤芝
朝代：清

小园傍山麓，山势恍如削。游人行屡迷，奇石互参错。孤藤嵌阴崖，崖断石不落。分茵坐其颠，远望烟漠漠。
题惠山文昌宫
作者：侯凤芝
朝代：清

凿翠开灵宫，低墙补山缺。下有流泉深，澹然静而洁。入山不见山，探奇在一室。高阁忽登临，槛外峰崒屼。丛桂生石间，根与石为一。境寂无人声，遥望云一抹。怅然忆先人，手痕在石碣。
题石门白鹤道院
作者：侯凤芝
朝代：清

三面耸奇峰，缺处危楼补。窗对石门开，墙连岫色古。涧水流不息，洗净山无土。阶前一片云，散作四山雨。
黄公涧
作者：侯凤芝
朝代：清

一水划两山，涧狭水逾壮。乱石遏其流，石碎浮作浪。下归小池深，千尺雷声放。何时居此山，抉土洗青嶂。
山行
作者：侯坤
朝代：清

扶竹日看山，山因人意闲。问秋红树外，观世落花间。偶与孤云约，相随飞鸟还。何年藏古寺，僧立翠微湾。
登天门山最高顶
作者：侯坤
朝代：清

大江之水势，如万马奔腾去不回，兹山又如横江铸铁不与通往来。何年却经五丁力士手，神斤鬼斧劈出两扇天门开。我登东梁最高顶，混茫莫辨水天影。松下野樵枕石眠，谡谡山风吹不醒。凌虚忽然似乘舟，水云荡漾山欲流。须臾白浪洗出接天千尺练，当空一雁摩清秋。千林万壑敛暝色，且叩禅关卧花窟。夜深更欲呼山僧，披衣同看波心月。
和外感怀诗却寄
作者：侯如芝
朝代：清
体裁：七言律诗

堂上平安好寄君，迩来渐少泪沾巾。幸能索笑谐诸母，未觉生杯忆远人。敢说羹汤谙食性，自缘菽水爱清贫。承欢更有含饴处，绕膝欣看正及身。
岁除写怀
作者：侯家凤
朝代：清

已觉愁如海，无端岁又新。娥眉千古恨，蛇足百年身。有泪酬佳节，无人问夙因。早梅不解事，轻放一枝春。
惠山晚步口占
作者：侯家凤
朝代：清

拾翠归来兴未赊，一襟红影日初斜。平畦过雨麦苗短，香气扑人开豆花。
祀灶后一日登惠山云起楼
作者：侯家凤
朝代：清

危楼百尺俯檐端，惘惘登临岁已阑。惟有斜阳看不厌，更无人处独凭栏。
齐天乐·辛巳送春
作者：侯家凤
朝代：清

游丝不系韶光住，阑风又将花妒。叶底寻红，愁边梦绿，凄断世间儿女。愁春不去，更月暗灯窗，数声啼宇。解道销魂，隔帘双燕替人语。天涯漫指归路，向高楼极目，芳草无数。绣幕围香，画栏倚玉，犹记曾听莺处。旧欢无据，自化作飞云，镇啼红雨。谱入阳关，此情应更苦。
柳浪袁中郎先生别墅
作者：侯家璋
朝代：清

春犁耕尽馆基高，柳浪如今剩白涛。陶令归时原有菊，刘郎去后已无桃。天空牧笛湖三面，月上渔船水半篙。故里人来萧索甚，碑文剥落首重搔。
题春海祭酒蒲涧赏秋图
作者：侯康
朝代：清

枣瓜仙迹半迷离，乘兴何妨当习池。官事无多原易了，宦游如此不嫌疲。温公自序游山录，坡老重添望海诗。小小林泉劳物色，怜才心苦几人知。
吴条闻来自娄东同泛舟锦峰饮于瞿园小阁
作者：侯开国
朝代：清

乘兴同移书画船，名园步步许流连。松林碍日常疑雨，鸟道穿云欲上天。山势北来当小阁，湖波南望接平田。酒阑无限沧桑感，话著开元各泫然。
少年行
作者：侯怀风
朝代：清

章台蹀躞紫骅骝，绣毂雕鞍翡翠裘。歌舞不知银箭急，日高酣卧在青楼。
感昔
作者：侯怀风
朝代：清

黄河流水响潺潺，当日腥风战血殷。大地尽抛金锁甲，长星乱落玉门关。居延蔓草萦枯骨，太液芙蓉失旧颜。成败百年流电疾，苍梧遗恨不堪攀。
秋怀
作者：侯怀风
朝代：清

秋气憀憀不自持，幽兰小槛暗香披。千原烟雨迷禾黍，一水蒹葭隐鹭莺。开帙不知金烬冷，挥弦更杂远鸿悲。班姬纨扇清商发，苏蕙璇玑白昼迟。风剪梧桐黄鹄舞，月窥杨柳绿绦垂。魂惊筚篥萧关道，泪尽琵琶凝碧池。征妇裁衣凭玉尺，美人汲露下冰墀。辘轳不断千家井，何似闺中梦里思。
秋怀
作者：侯怀风
朝代：清
体裁：七言排律

秋气憀憀不自持，幽兰小槛暗香披。千原烟雨迷禾黍，一水蒹葭隐鹭鸶。开帙不知金烬冷，挥弦更杂远鸿悲。班姬纨扇清商发，苏蕙璇玑白昼迟。风剪梧桐黄鹄舞，月窥杨柳绿绦垂。魂惊筚篥萧关道，泪尽琵琶凝碧池。征妇裁衣凭玉尺，美人汲露下冰墀。辘轳不断千家井，何似闺中梦里思。
秋闺
作者：侯怀风
朝代：清

桂华香雾锁回廊，水阁沈沈秋夜长。月转梧桐翻瘦影，风摇菱行蔽清光。子卿自得归乡国，定远何当老朔方。望断衡阳飞骑杳，侧身怀古一沾裳。
一剪梅
作者：侯承恩
朝代：清

无绪严妆独倚楼。愁在心头。愁在眉头。蓼花风起冷飕飕。欲下帘钩。懒下帘钩。百和香烟静自浮。琴也慵修。书也慵修。夕阳西堕水东流。怕更听筹。又近更筹。
丁酉三月葬亲吴郡贞山之麓泪馀赋比
作者：侯承恩
朝代：清

买得吴山土一堆，思亲日夕寸肠催。粗安窀窆封新鬣，可卜神明稳夜台。满目松杉滋涕泪，无情猿鸟亦悲哀。祖先丘陇遥相望，累叶忠魂总不灰。
忆王孙
作者：侯承恩
朝代：清

远客长途孤寺秋。天寒少个寄书邮。况兼风雨又绸缪。恨悠悠。一点鸣窗一点愁。
捣练子
作者：侯承恩
朝代：清

情脉脉，思悠悠。花自纷飞水自流，青鸟不来春又尽，含愁无那倚妆楼。
捣练子
作者：侯承恩
朝代：清

春梦杳，晚秋凉。零落芙蕖尚有香。人远天涯红日近，断魂无语立斜阳。
春闺
作者：侯承恩
朝代：清

迩来多病起常迟，懒对青菱理鬓丝。檐铁乍惊幽梦觉，心情惟恐落花知。江天雁断书千里，庭树春深绿满枝。风景恼人禁不得，倚栏聊复试题诗。
晓起
作者：侯承恩
朝代：清

淡淡炉烟薄薄霜，晓寒梦断竹匡床。生憎杜宇花间语，唤起新愁上海棠。
梅花
作者：侯承恩
朝代：清

冷艳原无异，孤高自不同。罗浮明月夜，香彻梦魂中。林下谁为伴，冰霜只自知。生成贞洁性，红紫不同时。
梅花·其一
作者：侯承恩
朝代：清

冷艳原无异，孤高自不同。罗浮明月夜，香彻梦魂中。
梅花·其二
作者：侯承恩
朝代：清

林下谁为伴，冰霜只自知。生成贞洁性，红紫不同时。
浣溪沙
作者：侯承恩
朝代：清

姹紫嫣红风日佳。心情扰扰似蜂衙。安闲试问是谁家。花正妍时愁雨妒，月当圆处被云遮。人间薄命不须嗟。
漫兴
作者：侯承恩
朝代：清

立身重意气，黄金何须有。富贵非本愿，山林宿所耦。清肃峻门墙，箴规日谨守。閒或理琴书，健还操井臼。衣须裁称意，食惟期适口。栽菊取晚香，种松因耐久。煎茶委小婢，浇花必自手。乐在可忘忧，事简无取咎。翻覆任世情，是非休深究。
画堂春
作者：侯承恩
朝代：清

夕阳时候薄寒生。依依独自闲行。一群鸿雁带秋声。飞过高城。揽镜暗伤憔悴，背人偷落红冰。画桥西去是蓬瀛。只隔云程。
秋夜
作者：侯承恩
朝代：清

露白银河淡，庭虚皓月融。寒蛩吟破壁，哀雁叫长空。凤阁箫还咽，湘灵曲未终。缘知肠断处，不待五更风。
虞美人
作者：侯承恩
朝代：清

春过九十馀芳草。门掩经过少。荼麻架上暗香消。尚有深深蛱蝶、趁风娇。诗篇废却怜春去。难买流年住。小楼独上觉凄凉。只见一池荷净、浴鸳鸯。
西江月
作者：侯承恩
朝代：清

天上繁星难数，人间万籁无声。忽闻清柝近三更，月照纱厨冷静。若个情深似海，却怜命薄如冰。吹嘘何日上青云，愁杀灯昏梦醒。
记梦
作者：侯承恩
朝代：清

理罢丝桐月色莹，小窗无语黄昏静。银镫挑尽梦初成，飘然似入蓬莱境。苍松古柏若龙盘，瑶草琪花满三径。玉洞玲珑路渐深，青鸾白鹤声相应。娉婷仙子笑来迎，谓予到此游何胜。俄而引至玉楼中，笙歌齐奏方开饮。麟脯琼浆取次供，冰桃雪藕还贻赠。须臾筵散步层峦，举头四望如明镜。峰回路转近林泉，丹桂香清风露冷。尘寰回首隔千重，山水苍茫不可竟。方拟蹑云天上游，邻鸡喔喔旋惊醒。窗前月色尚微微，四壁寒光浸孤影。
诉衷情·寄女史赵淑仙
作者：侯承恩
朝代：清

难从弱水泛兰舟。悠悠无限愁。天涯契阔空凝望，此恨几时休。星月小，露华浮。泪盈眸。相思两地，芳魂不隔，梦绕高楼。
晚憩花藏山房
作者：侯文晟
朝代：清

独坐逾清旷，湖光淡翠微。钟连空谷响，鸟共断霞飞。月色自来户，松阴故落衣。寥寥萝径外，曳杖老僧归。
登半塘阁
作者：侯文晟
朝代：清

高阁攀援到上头，吴越胜概望中收。溪桥十里逢山寺，烟火千家接郡楼。楚岫西来龙虎踞，越江东去水天浮。夕阳未忍频回顾，麋鹿荒城万古愁。
太平时·起云峰
作者：侯文曜
朝代：清

列岫屏开倚碧空。翠峰重。是谁点染画图同。起云中。峰欲断时何物补，借云封。如迎似送傍孤篷。忆龙峰。
虞美人影·影松峦峰
作者：侯文曜
朝代：清
体裁：词

有时云与高峰匹，不放松峦历历。望里依岩附壁，一样黏天碧。有时峰与晴云敌，不许露珠轻滴。别是娇酣颜色，浓淡随伊力。
贺新凉
作者：侯文曜
朝代：清

有酒何劳月。尽拈毫、醉乘吟兴，调翻镂月。却喜珠玑酬满箧，更许弟昆批月。笑孺子、也随哦月。绮幄独怜香翠隐，羡簪花、眉敛还携月。闲参个，僧敲月。狂哉大阮偏嘲月。昵柔乡、巫云梦隔，只怀闺月。惭我巴词裒郢雪，搜却几多风月。差不负、这宵缺月。玳瑁且装成，艳事芬流，留取争评月。拚岁岁，重浇月。
金缕曲·送邹二辞戍秦，用顾梁汾先生寄吴汉槎韵
作者：侯文曜
朝代：清

与子神交久。羡藉甚、风流四海，谊敦朋友。五载囹圄催折尽，还剩沈腰添瘦。且抹却、从前僝愁。梦醒云阳重诉别，问乾坤死不如生否。人世事，何须剖。梨园大地皆生丑。任长安、关河层叠，好传梅柳。夙昔邹阳曾曳履，谁许啼猿空守。尽搦管、还推三寿。赢得柔之欣作伴，写征图、漫挂行装后。拚剧醉，休回首。
风中柳·鹦鹉善言，忽无故而卒，南宗女师哭之甚哀，余因作此慰之
作者：侯文曜
朝代：清

绿委红憔，底事今朝回首。肯思量、解条人否。禅关寂寥，叹心经谁授。琵琶拍、又谁猜扣。人世虚舟，好把死生参透。劝伊行、且消清昼。想归西土，免牢笼厮守。料应傍、玉瓶杨柳。
游常泰寺
作者：侯文灯
朝代：清

红树发秋吟，乘闲爱远寻。泉声寒漱石，香气夜归林。古屋青萝挂，残碑碧藓侵。低回不能去，徒抱住山心。
忍草庵度夏寄贻京王二
作者：侯文熺
朝代：清

分将禅舍作书巢，补葺何妨自剪茅。客病最宜亲梵夹，家贫只合荐山肴。恰逢花尽荷擎蕊，正苦林疏笋放梢。长吏任教征税遍，传呼应不到荒郊。
挽朱西安同年二首
作者：侯文熺
朝代：清

交态纷纷不忍论，惟君真率古风存。买山几欲相招隐，卖犬何嫌漫缔婚。两度关山同逆旅，兼旬烟雨伴孤村。平生有泪无挥处，留与今朝哭寝门。竹坞花房我独行，架头书卷尚纵横。但教格调开生面，未许功名属老成。三釜终悭邀北望，一官虚寄老西清。风流顿尽无须恨，百首新诗定有名。
挽朱西安同年二首·其一
作者：侯文熺
朝代：清

交态纷纷不忍论，惟君真率古风存。买山几欲相招隐，卖犬何嫌漫缔婚。两度关山同逆旅，兼旬烟雨伴孤村。平生有泪无挥处，留与今朝哭寝门。
挽朱西安同年二首·其二
作者：侯文熺
朝代：清

竹坞花房我独行，架头书卷尚纵横。但教格调开生面，未许功名属老成。三釜终悭邀北望，一官虚寄老西清。风流顿尽无须恨，百首新诗定有名。
题雪浪庵
作者：侯文熺
朝代：清

径曲门何处，寻声一磬寒。浪翻青嶂里，雪拥白云端。禅定香初尽，春深花木阑。名山谁许占，断送破蒲团。
何事
作者：侯方域
朝代：清
体裁：五言律诗

何事竟头白，青春一放翁。乾坤羞髀肉，日月误雕虫。藜杖侵苔润，药栏啄鸟红。经年常晏起，非是避墙东。
家书附绝句
作者：侯方域
朝代：清

送别西园翡翠楼，开帆十月到苏州。为君寄讯枫桥巷，邱嫂迎门已白头。问君衣带近如何，我道思乡减去多。况是王孙芳草外，休添离恨画双螺。
家书附绝句·其一
作者：侯方域
朝代：清
体裁：七言绝句

送别西园翡翠楼，开帆十月到苏州。为君寄讯枫桥巷，邱嫂迎门已白头。
家书附绝句·其二
作者：侯方域
朝代：清
体裁：七言绝句

问君衣带近如何，我道思乡减去多。况是王孙芳草外，休添离恨画双螺。
寄宋学使徵舆
作者：侯方域
朝代：清
体裁：七言律诗

宦游直到越王台，始信艰难岭峤开。谁使无诸通汉礼，果然宋玉是《骚》才。文章自古销兵后，冠冕还从正朔来。北斗十年新气象，凭君南服一昭回。
寄李舍人雯
作者：侯方域
朝代：清
体裁：七言律诗

金陵门外昔同游，归去衰迟有故丘。六季春城喧野雀，三山云气黯江楼。嵇康辞吏非关懒，张翰思乡不为秋。最是月明照颜色，平芜烟雨使人愁。
寄泗上王二丈
作者：侯方域
朝代：清
体裁：七言律诗

离离禾黍映周京，泗上英图问旧盟。岂负青鞋寻往约，为留黄发慰苍生。风雄二水江东戍，雨暗三陵日暮城。莫怪阿奴寄狂语，故人原自眷修名。
寄贾三丈开宗
作者：侯方域
朝代：清
体裁：七言律诗

故人华发今如许，冉冉修名六十年。药饵须防身尚健，酒豪莫遣兴还颠。传经有子羞刘向，被褐一官笑郑虔。却寄先生珍重处，老饕不必更逃禅。
晚眺
作者：侯方域
朝代：清
体裁：七言律诗

晚眺郊原接鼓鼙，春风春草暮萋萋。新田落照牛羊见，冥火穿林燕雀低。拾翠归人无意绪，吹箫客子怨羁栖。数逢耆老淹留问，指点当年说大堤。
澄江过韩氏园亭
作者：侯方域
朝代：清

不访幽人去，安知野兴长。江城连薜荔，秋色到衣裳。槛外收平楚，杯中落远樯。登楼一万里，醉眼即吾乡。寂寞怜官阁，迢遥忆岭梅。岂知千万树，都向岁时开。江月愁中笛，春城醉后杯。新词倘入破，不敢让清才。
澄江过韩氏园亭·其一
作者：侯方域
朝代：清
体裁：五言律诗

不访幽人去，安知野兴长。江城连薜荔，秋色到衣裳。槛外收平楚，杯中落远樯。登楼一万里，醉眼即吾乡。
澄江过韩氏园亭·其二
作者：侯方域
朝代：清
体裁：五言律诗

寂寞怜官阁，迢遥忆岭梅。岂知千万树，都向岁时开。江月愁中笛，春城醉后杯。新词倘入破，不敢让清才。
送顾副使礽入楚
作者：侯方域
朝代：清
体裁：七言律诗

旧京西去楚江东，万里长游感慨中。古月还窥神女庙，孤舟直破大王风。浮沉汉祚终刘表，伯仲周郎是吕蒙。回首故人劳望眼，莫迟佳信负春鸿。
抵家
作者：侯方曾
朝代：清

将近行偏急，深秋日易斜。停鞭辞去雁，抵舍共归鸦。父老盈门问，儿童满院哗。半年凭梦到，今日信吾家。
送冯颖明归云间
作者：侯方曾
朝代：清

带病难成醉，惊心是别筵。识君才旧岁，送客又新年。午夜炉边火，秋帆树外烟。他时重入洛，潭北访渔船。
雨中怀敬韦叔
作者：侯方曾
朝代：清

木叶何萧萧，风雨摧残柳。兀坐雨窗前，西望频翘首。吾叔称同心，骨肉兼好友。一旦去秦中，形影叹无偶。秦中旧帝州，繁华今在否。太华及终南，奇峰落君手。何时赋归来，把酒为我剖。
新秋夜雨
作者：侯日曦
朝代：清

散步闲阶下，重门闭夕阴。向人寒烛尽，带雨夜钟深。流水从他事，泊云任此心。世情何处淡，潇洒发长吟。
咏碧荆
作者：侯时见
朝代：清

庭内荆花次第荣，品题吾独爱其清。似嫌时辈贪朱紫，留取素心与弟兄。香不因人风作介，影谁为侣月堪盟。田家遗事今如昨，芳韵刚传万古情。
挽某京官联
作者：侯昌铭
朝代：清
体裁：联

李光弼用靴刀随身，正四大部洲，联军苦战；王彦章以铁枪殉节，是五代史记，一个忠臣。
五里塘即事
作者：侯昶泰
朝代：清

百尺高楼接水天，法王宫殿柳堤边。曾奉三岛群仙境，一阁秋声半树烟。
华藏山寺岁暮偶作
作者：侯昶泰
朝代：清

岑寂冬残有所思，空山伏枥且随时。寺分湖月三千顷，殿绕松云一万枝。雪扫南窗煨芋火，酒斟东阁伴梅诗。书生何暇林泉事，太息空教壮岁驰。
临江仙
作者：侯晰
朝代：清

红药开残惊绿暗，斗茶深院清幽。呢喃双燕语风柔。蝶酣人困，慵自整薰篝。宿醉未消香梦醒，倚栏闲看梳头。一帘梅雨似新秋。菱花影里，斟酌远山愁。
浣香图题赠芥轩诗
作者：侯晰
朝代：清

肥遁云山寄一椽，门临留水绿杨边。牵茆补屋刚容膝，插棘编篱未及肩。位置笔床横放榻，经营茶灶曲通泉。羡君清福能消受，应是前生结静缘。
采桑子·武陵归，夜泊吴江
作者：侯晰
朝代：清

分明又是秋江路，短棹烟蓑。唱彻吴歌。隔浦渔灯隐芰荷。依稀柳港维舟处，生怕风波。凉月无多。掩映低篷几点螺。
金缕曲·送邹二辞遣秦
作者：侯晰
朝代：清

世路浮云耳。再休提、家园寥落，炎凉如此。五载南冠魂欲断，醉酒耽诗而已。曾未减、晋人风味。赢得邹阳豪气在，写丹青、聊作生涯计。骊唱咽，寒飙起。一鞭斜日枫林里。吊兴亡、秦川绣岭，尽供游戏。更喜有妻甘共隐，不洒平常别泪。好相慰、羊肠迢递。何处邮亭堪系马，续香眉、高价长安市。君去也，名成矣。
长相思
作者：侯晰
朝代：清

记来时，忆归时。不语凭栏撚柳丝。无人春昼迟。寄欢诗，和侬词。总是相思两字儿。休教鹦鹉知。
登蓬莱阁
作者：侯梁
朝代：清
体裁：七言律诗

碧海仙人安在哉，神山千载曰蓬莱。迷茫岛屿微如髻，潋滟沧溟小似杯。雨过云霞开几日，潮来天地走惊雷。座中人物风流甚，醉后题诗扫绿苔。
送别鹭宾感家朝宗往事
作者：侯涵
朝代：清
体裁：七言律诗

阊阖门边酒共倾，依依酬劝忽分征。却愁此别成南北，谁道他时隔死生！十载黄垆豪士骨，千秋青史党人名。白头太傅肠犹热，手把家书倍怆情。
韩愈祠联
作者：侯竹愚
朝代：清
体裁：联

苏学士前传谪宦；孟夫子后拜先生。
挽曾国荃联
作者：侯绍瀛
朝代：清
体裁：联

百战克坚城，当年手定河山，勋业遍寰区，薄海东西，方资震慑；三朝隆柱石，此日身骑箕尾，讴思悲楚些，大江南北，如丧私亲。
病中述还
作者：侯蓁宜
朝代：清

秋风策策雁来迟，病况缠绵强自支。有药难医贫到骨，无钱可买命如丝。燕台梦隔三千里，槐枕肠回十二时。儿女关情谁判遣，聊凭一纸寄君知。
记原大兄邀看桂
作者：侯蓁宜
朝代：清

红衣半褪忆莲塘，又报秋香一树黄。不待折来心已醉，年年花下为开觞。
寄张舍人
作者：侯运盛
朝代：清

裘马东来日尚和，停骖小院避笙歌。僧将解制拈槌懒，客为思乡得句多。书案无花留冷馥，松庭有月浸清波。囊空每忆张公子，燕市迢迢去若何。
不寐
作者：侯铨
朝代：清

露滴寒蛩咽，风高枕簟凉。归心凭短梦，一夜几还乡。
南屏晚钟
作者：侯铨
朝代：清

声暄百八起西泠，敲彻斜阳近翠屏。闲逐野云停半壑，远随孤棹落前汀。六桥金粉人初散，十里莺花梦乍醒。断续听来何处好，碧烟明月冷泉亭。
清明日作
作者：侯铨
朝代：清

连日阴寒乍放晴，愁边不觉是清明。漫从榆柳分新火，枉向莺花忆上京。得失已空蕉鹿梦，浮沈聊结鹭鸥盟。宵来盼断松楸路，有泪无言对短檠。蹉跎身世苦无悰，开遍来禽兴转慵。璞玉无言宁自炫，蛾眉已老为谁容。馀光犹凿邻家壁，浪迹休嫌庑下舂。安得故园营十亩，一犁烟雨傍吴淞。
清明日作·其一
作者：侯铨
朝代：清

连日阴寒乍放晴，愁边不觉是清明。漫从榆柳分新火，枉向莺花忆上京。得失已空蕉鹿梦，浮沈聊结鹭鸥盟。宵来盼断松楸路，有泪无言对短檠。
清明日作·其二
作者：侯铨
朝代：清

蹉跎身世苦无悰，开遍来禽兴转慵。璞玉无言宁自炫，蛾眉已老为谁容。馀光犹凿邻家壁，浪迹休嫌庑下舂。安得故园营十亩，一犁烟雨傍吴淞。
送西京再至京师次西涧翁韵
作者：侯铨
朝代：清

才得言归又欲行，黄梅雨过片帆轻。家庭两月团圞话，客路三千去往情。梁稳香泥怜燕子，花飞柳陌怨莺声。匆匆便作临河别，离绪无端触处生。
题桃花扇传奇
作者：侯铨
朝代：清

青盖黄旗事可羞，钟山王气水东流。沧桑眼底伤心泪，付与词场麴部头。胭脂井畔事如何，扇底桃花溅血多。长板桥头寻旧迹，零香断粉满青莎。
题桃花扇传奇·其一
作者：侯铨
朝代：清
体裁：七言绝句

青盖黄旗事可羞，钟山王气水东流。沧桑眼底伤心泪，付与词场曲部头。
题桃花扇传奇·其一
作者：侯铨
朝代：清

青盖黄旗事可羞，钟山王气水东流。沧桑眼底伤心泪，付与词场麴部头。
题桃花扇传奇·其二
作者：侯铨
朝代：清

胭脂井畔事如何，扇底桃花溅血多。长板桥头寻旧迹，零香断粉满青莎。
游胶山酌窦乳泉
作者：侯锡
朝代：清

东山积翠碧云浮，路入春林径转幽。古寺旁依修竹坞，清溪还向小桥流。山僧煮茗延宾话，雊雉惊人出笼游。岭下旧传多薯蓣，冈前古迹有金牛。荒烟莫问萧梁宅，蔓草闲寻胶鬲邱。月照蒙泉穿窦出，云阴万玉满庭秋。烟霞日夕瞻佳气，风雨清川系客舟。北海尊盈南阮座，高情且为主人留。
澄怀园兄逸鹤
作者：侯锡
朝代：清

鹓侣栖迟地，惊看野鹤飞。尘樊欣乍脱，逸翮见先机。磊落将何慕，饥寒谁解围。入林应不远，振羽自知归。
挽张之洞联
作者：侯青照
朝代：清
体裁：联

名并沈林，学赅纪阮，勋猷更接曾胡，寰海哭元臣，从此具瞻失北斗；训亲桑梓，谊托松萝，培植又侪桃李，江湖闻噩耗，那堪长恸过西门。
铁棋亭·其一
作者：侯鸣珂
朝代：清

神仙幻境杳千秋。香火因缘岁一酬。笑我公馀无个事，也随士女共遨游。
铁棋亭·其二
作者：侯鸣珂
朝代：清

屹立苍崖碧水横。嵌空石洞瞰山城。铁棋果是真仙迹，要与先生试一枰。
中元约玉川于次日游北山玉川以事不往夜闻风雨大作予亦兴索感赋
作者：保禄
朝代：清

清夜转危坐，孤亭酒半醺。可怜一片月，隔断万重云。两地风兼雨，相思我与君。青山空有约，几负鹿麋群。
寄怀潘立夫
作者：保禄
朝代：清

嵚崎磊落是吾师，锁院文章画省诗。往事徒留《青玉案》，故人今在白云司。香消蕙草春归早，绿障槐亭日上迟。萍聚十年嗟雨散，软红如梦隔相思。
清明日同人城南看花各赋七言古诗追和苏东坡杨孟载两先生作
作者：保禄
朝代：清

东坡久不出，孟载亦已矣。一朝风雅擅千秋，六百年间两壬子。吉祥古寺荒苍苔，西江省掖安在哉。更逢我辈文酒会，看花又向城南来。今年闰岁春尚浅，草色才青柳条软。桃花李花漫烂开，新红乱飐玻璃盏。诸公豪迈世绝伦，狂歌雅谑皆天真。浩劫不须问前后，座中俱属当时人。槛外西山衔落日，诸公有兴转超逸。春水平铺玳瑁筵，香风争送珊瑚笔。气酣诗就声铿锵，花前酹酒呼苏杨。千古风流有同调，九原一笑神洋洋。
留别
作者：保禄
朝代：清

掷却毛锥望朔天，笑提长剑出幽燕。终南风雪崆峒月，醉眼看山到酒泉。
郭林宗墓
作者：保禄
朝代：清

孤坟三尺草离离，异代风流是我师。欲荐溪毛嗟日落，晚霞红上蔡邕碑。
醉后作
作者：保禄
朝代：清

露坐披襟望酒旗，兴酣高咏《北风》诗。可人只有陶弘景，得意谁如顾宪之。百罚深杯消岁月，一天秋色上须眉。儿童睡稳休惊觉，梦里鱼龙任尔为。
题张玉川独立苍茫自咏诗图
作者：保禄
朝代：清

宛尔玉川子，萧然独立时。夕阳开醉眼，野色上吟髭。九命凭谁问，寸心应自知。披图还一笑，我亦正含思。
灰七姑辞
作者：俞㬎
朝代：清

红缯张筲箕，斜插海棠杏，灶前舁来灶下请。小妇荐清茶，中妇陈白饼，大妇拜致辞，烛花弄鬟影。种粳种秫须多收，养蚕新丝十倍抽。不愿生儿近王侯，但愿蕃息滋羊牛。小姑灵感识人意，髹箸重重书作字。筲箕频动小姑回，瓦炉香烬柏子灰。稚男收拾枣栗去，门前箫鼓喧春雷。
马草行
作者：俞㬎
朝代：清

沧洲烽火彻夜红，援师奉调来南中。援师五千马万匹，所过军营吹筚篥。县官索草修经临，朱票纷纭远所出。家家并日办马槽，办豆事办莝草刀。草船满满连百艘，马草积如山岳高。援师驱马江干过，馀草零星弃道左。老农束取负担归，然草煮豆聊充饿。吏胥首告盗官货，哀哉愚民家顿破。
送伯兄之江南
作者：俞中楷
朝代：清

不多聚首别思长，把臂谈心对夕阳。此去吴江好风景，山花踏破马蹄香。
宿栖霞岭金鼓洞赠蔡尊师
作者：俞体莹
朝代：清

石洞最幽寂，从师养静根。清閒十二月，《道德》五千言。云懒长依岫，泉流自到门。山房客信宿，玄理共探论。
山观即事
作者：俞体莹
朝代：清

落日空林散紫烟，满阶瑶草碧芊芊。梦回虚阁云侵榻，诗和高僧鹤寄笺。列岫当窗开画嶂，双流合涧奏冰弦。凭栏极目层峦外，采药馀风未渺然。
红梅
作者：俞体莹
朝代：清

不羡隋宫剪彩枝，丹砂变尽雪霜姿。罗浮仿佛桃源境，驴背诗人知未知。
虎丘怀古
作者：俞体莹
朝代：清

花宫幽处阖闾坟，过客登临日半曛。宝气久消金虎穴，雄图空练水犀军。苔寒古甃深千尺，春老青山又十分。惟有高情王短薄，荒祠岑寂倚閒云。
豫让
作者：俞体莹
朝代：清

知遇恩深一死轻，击衣溅血足心惊。龙门取合荆轲传，孤负千秋义士名。
送陈静岩师入都
作者：俞体莹
朝代：清

空山无计挽君留，高挂云帆蓟北游。明日春寒江上路，满天风雨一扁舟。
与客山行
作者：俞侃
朝代：清
体裁：五言律诗

山行双木屐，取次陟崔嵬。瀑布云中落，藤花竹里开。石疑因客立，鸟故向人来。坐久颇忘倦，相携傍月回。
丹阳道中
作者：俞侃
朝代：清
体裁：五言律诗

独向丹阳道，行行返旧溪。石桥春树暗，暮雨客帆低。花逐征衣落，莺随隔岸啼。谁家蓑笠叟，驱犊过村西。
小筑
作者：俞侃
朝代：清
体裁：五言律诗

小筑茅檐下，琴书带草莱。客随黄鸟至，樽傍绿阴开。花落侵藜杖，风泉冷石苔。钓船何处所，溪上棹歌回。
山中访逸人
作者：俞侃
朝代：清
体裁：五言律诗

杖履何由适，飘然渡水涯。看云来谷口，访鹤到山家。门掩千竿竹，人行一径花。庞公旧相识，碧涧坐餐霞。
幽居
作者：俞侃
朝代：清
体裁：七言律诗

寂寞柴门好闭关，摘蔬沽酒亦闲闲。不妨细雨倾红药，况有春风送白鹇。窗借竹阴疑半榻，檐开树影出千山。明朝欲践邻翁约，邀我溪头泛月还。
春郊即事
作者：俞侃
朝代：清
体裁：七言绝句

隔岸垂杨春水生，小桥村畔踏花行。家贫饷客无樽酒，风送黄鹂一树声。
秋日柬友
作者：俞侃
朝代：清
体裁：五言律诗

孤灯寥寂夜，渴忆故人还。车马君当倦，林泉我独闲。渔歌来曲水，牧唱过平山。何处相思寄，鱼书雁字间。